open-index/open-wikipedia-markdown huggingface dataset:
勾股定理

**勾股定理**，西方曰**畢氏定理**，直角三角形之理也。餘弦定理之特例，亦為托勒密定理之特例。

## 平面幾何

勾股定理云：「勾股各自乘，並之，為弦實。開方除之，即弦。」

中華曰商高肇之，故又曰**商高定理**，始述於周髀算經，東漢末趙爽以勾股方圓圖證；泰西曰**畢氏定理**，古埃及人或巴比倫人所肇，古希臘畢達哥拉斯始證。

有證逾百，皆以歐氏幾何，蓋其等價平行公理也。

## 非歐幾何

觀球面，勾股定理云：「勾股各除以半徑，取餘弦，乘之，股除以半徑之餘弦也。」（\cos \frac{a}{R} \cos \frac{b}{R} = \cos \frac{c}{R}）

觀曲率為負一之雙曲平面，勾股定理云：「勾股各取雙曲餘弦，乘之，股之雙曲餘弦也。」（\cosh a \cosh b = \cosh c）

## 證明
### 趙爽「勾股圓方圖」之證

釋：設「勾」為 *a*，「股」為 *b*，「弦」為 *c*。「勾股相乘」乃 *ab* ，即朱實二（因朱實乃三角形，面積乃 \frac{1}{2}ab 也）。倍之者，乃 *2ab* ，即朱實四也。「勾股之差」乃 *b-a* ，其方者乃 (b-a)^2 ，黃實也。朱實四及黃實之和，弦實也，即 c^2 。是故 2ab+(b-a)^2=c^2 ，化簡得 a^2+b^2=c^2 。勾股定理得證矣。

#### 簡述之，則以
c^2=4 \cdot \frac{1}{2}ab+(a-b)^2

2ab+a^2-2ab+b^2

=a^2+b^2

即勾股定理a^2+b^2=c^2

c者，大方之邊也，2ab者，朱實之幂也。

### 劉徽「割補術」之證

釋：設「勾」為 *a*，「股」為 *b*，「弦」為 *c*。「勾自乘」乃 a^2 ，即「朱方」；「股自乘」乃 b^2 ，即「青方」。朱方及青方之和，等於大正方形之面積，乃「弦方」，即 c^2 。故 a^2+b^2=c^2 也。

### 歐幾里得《幾何原本》之證

\triangle ABC為一直角三角，其\angle CAB者，直角也。自點A作垂線於對邊。延是線，分對邊之方為二，其面積如二方之和也。

證之先，有四輔助定理：
* 有三角形二，若等其二邊，并等其夾角，則二者全等也。（邊角邊定理）
* 三角形之面積者，同底同高之平行四邊形面積之半也。
* 方之面積者，邊長平方也。
* 任一矩形之面積者，長寛之乘積也（據輔助定理三）。
證之思：此二正方，輔以同底等高之三角形，據其面積等於下二等面積之矩形也。

證明：
# 設\triangle ABC為一直角三角形，其\angle CAB者，直角也。
# 其邊，\overline{BC}、\overline{AB}、\overline{CA}也。依序成矩，CBDE、BAGF及ACIH也。
# 經點A作平行線於\overline{BD}、\overline{CE}也。分交\overline{BC}及\overline{DE}、於K、L也。
# 連\overline{CF}、\overline{AD}，三角\triangle BCF並\triangle BDA成也。
# \angle CAB及\triangle BAG者，直角也。是故C、A、G共落於一線。同理可證B、A、H共線。
# \angle CBD、\angle FBA，皆直角也，故\angle ABD等於\angle FBC。
# 因\overline{AB}、\overline{BD}分同於\overline{FB}、\overline{BC}，故\triangle ABD之面積同於\triangle FBC。
# A、K、L共線，故矩BDLK之面積，二倍於\triangle ABD也；C、A、G三點共線，故矩BAGF之面積，倍於\triangle FBC也。
# 是故矩形BDLK之面積，等於BAGF之面積也，乃\overline{AB}^2也。同理可證，CKLE之面積，等於ACIH之面積也，乃\overline{AC}^2。
# 求和，得 \overline{AB}^2 + \overline{AC}^2 = \overline{BD} \times \overline{BK} + \overline{KL} \times \overline{KC}。
# 又BD=KL，\overline{BD} \times \overline{BK} + \overline{KL} \times \overline{KC} = \overline{BD}(\overline{BK} + \overline{KC}) = \overline{BD} \times \overline{BC}。
# 又四邊形CBDE者，正方形也，故\overline{AB}^2 + \overline{AC}^2 = \overline{BC}^2也。
是證著於歐幾里得《幾何原本》第1.47節。

## 參


## 見
* 餘弦定理
* 托勒密定理
艾爾瑪善鎮

**艾爾瑪善**（**Almazán**）者，西班牙索里亞省里昂堡之自治鎮也，方百六十五公里，口五千七百五十，多力農，鎮長為烏蕾塔。嘗出騎士艾爾瑪善，因以為名。屋多為巴洛可式，以食名世。
 
## 它典
* 小鎮典故  
*  艾爾瑪善騎士之相冊
垂直

**垂直**者，成直角也。

觀乎坐標幾何，二線之斜度相乘為負一也。

二曲線于相交點之切線垂直，曰二曲線垂直于相交點。

線垂直平面上直線者，曰線垂直于平面，而線曰平面之法線。

二平面上直線咸垂直，同乎二平面之法線垂直，曰二平面垂直。

線交曲面于一點，而線垂直于交點之切面，曰線垂直曲面于相交點，而線曰曲面之法線。

觀內積空間，垂直乃正交之別稱也。
賈姆謝德布爾

**賈姆謝德布爾**，在印度賈坎德邦，方六百四十公里，口百三十萬。

山環，有蘇邦納列卡河經其北，卡凱爾河越其西。塔塔鋼業、塔塔汽車皆立本部焉，因號「鋼埠」、「車都」，盛名於世。
 
## 賢
* 賈姆謝德吉·塔塔 （創始者）
* 佩麗冉卡·曹帕拉 （世界小姐）

## 他典
* 賈姆謝德布爾官府
* 塔塔鋼業公司
林則徐

**林則徐**，字**少穆**，清福建侯官人，乾隆五十年生。少警敏，有異才。年二十，舉鄉試。巡撫張師誠辟佐幕。嘉慶十六年進士，選庶吉士，授編修。歷典江西、雲南鄉試，分校會試。遷御史，疏論福建閩安副將張寶以海盜投誠，宜示裁抑，以防驕蹇，被嘉納。未幾，出為杭嘉湖道，修海塘，興水利。

道光元年，聞父病，引疾歸。二年，起授淮海道，未之任，署浙江鹽運使。遷江蘇按察使，治獄嚴明。四年，大水，署布政使，治賑。尋丁母憂，命赴南河修高家堰堤工，事竣回籍。六年，命署兩淮鹽政，以未終制辭，服闋，補陝西按察使。遷江寧布政使，父憂歸。

十年，補湖北布政使，調河南，又調江寧。十一年，擢河東河道總督。疏陳秸料為河工第一弊藪，親赴各廳察驗；又言碎石實足為埽工之輔，應隨宜施用。十二年，調江蘇巡撫。吳中洊飢，奏免逋賦，籌撫卹。前在藩司任，議定賑務章程，行之有效，至是仍其法，宿弊一清。賑竣，乃籌積穀備荒。清釐交代，盡結京控諸獄。考覈屬吏，疏言：「察吏莫先於自察，必將各屬大小政務，逐一求盡於心，然後能以驗群吏之盡心與否。如大吏之心先未貫徹，何從察其情偽？臣惟持此不敢不盡之心，事事與僚屬求實際。」詔嘉之，勉以力行。

先是總督陶澍奏濬三江，則徐方為臬司，綜理其事，旋以憂去。至是黃浦、吳淞工已竣，則徐力任未竟者，劉河工最要，撥帑十六萬五千有奇，白茆次要，官紳集捐十一萬兩，同時開濬，以工代賑。兩河舊皆通海，易淤，且鑿河工鉅，改為清水長河，與黃埔、吳淞交匯通流。各於近海修閘建壩，潮汐泥沙不能壅入，內河漲，則由壩洩出歸海。復就原河逢灣取直，節省工費三萬餘兩，用濬附近劉河之七浦河，及附近白茆之徐六涇、東西護塘諸河。又濬丹徒、丹陽運河，寶帶橋泖淀諸工，以次興舉，為吳中數十年之利。

兩署兩江總督。十七年，擢湖廣總督。荊、襄歲罹水災，大修堤工，其患遂弭。整頓鹽課，以減價敵私無成效，專嚴緝私之禁，銷數大增。湖南鎮筸兵悍，數肇釁，巡閱撫馭，密薦總兵楊芳，擢為提督，移駐辰州，慎固苗疆屯防。

十八年，鴻臚寺卿黃爵滋請禁鴉片煙，下中外大臣議。則徐請用重典，言：「此禍不除，十年之後，不惟無可籌之餉，且無可用之兵。」宣宗深韙之，命入覲，召對十九次。授欽差大臣，赴廣東查辦，十九年春，至。總督鄧廷楨已嚴申禁令，捕拏煙犯，洋商查頓先避回國。則徐知水師提督關天培忠勇可用，令整兵嚴備。檄諭英國領事義律查繳煙土，驅逐躉船，呈出煙土二萬餘箱，親蒞虎門驗收，銷於海濱，四十餘日始盡。請定洋商夾帶鴉片罪名，依化外有犯之例，人即正法，貨物入官，責具甘結。他國皆聽命，獨義律枝梧未從。於是閱視沿海炮台，以虎門為第一門戶，橫檔山、武山為第二門戶，大小虎山為第三門戶。海道至橫檔分為二支，右多暗沙，左經武山前，水深，洋船由之出入。關天培創議於此設木排鐵鍊二重，又增築虎門之河角炮台，英國商船後至者不敢入。義律請令赴澳門載貨，冀囤煙私販，嚴斥拒之，潛泊尖沙嘴外洋。

會有英人毆斃華民，抗不交犯，遂斷其食物，撤買辦、工人以困之。七月，義律藉索食為名，以貨船載兵犯九龍山炮台，參將賴恩爵擊走之。疏聞，帝喜悅，報曰：「既有此舉，不可再示柔弱。不患卿等孟浪，但戒卿等畏葸。」御史步際桐言出結徒虛文，則徐以彼國重然諾，不肯出結，愈不能不向索取，持之益堅。

尋義律浼澳門洋酋轉圜，原令載煙之船回國，貨船聽官查驗。九月，商船已具結進口，義律遣兵船阻之，開炮來攻，關天培率游擊麥廷章奮擊敗之。十月，又犯虎門官湧，官軍分五路進攻，六戰皆捷。詔停止貿易，宣示罪狀，飭福建、浙江、江蘇嚴防海口。先已授則徐兩江總督，至是調補兩廣。府尹曾望顏請罷各國通商，禁漁船出洋。則徐疏言：「自斷英國貿易，他國喜，此盈彼絀，正可以夷制夷。如概與之絕，轉恐聯為一氣。粵民以海為生，概禁出洋，其勢不可終日。」時英船寄椗外洋，以利誘姦民接濟銷煙。二十年春，令關天培密裝炮械，雇漁船蛋戶出洋設伏，候夜順風縱火，焚燬附夷匪船，接濟始斷。五月，再焚夷船於磨刀洋。諜知新來敵船揚帆北鄉，疏請沿海各省戒嚴。又言夷情詭譎，若逕赴天津求通貿易，請優示懷柔，依嘉慶年間成例，將遞詞人由內地送粵。

六月，英船至廈門，為閩浙總督鄧廷楨所拒。其犯浙者陷定海，掠寧波。則徐上疏自請治罪，密陳兵事不可中止，略曰：「英夷所憾在粵而滋擾於浙，雖變動出於意外，其窮蹙實在意中。惟其虛憍性成，愈窮蹙時，愈欲顯其桀驁，試其恫喝，甚且別生秘計，冀售其奸；一切不得行，仍必帖耳俯伏。第恐議者以為內地船炮非外夷之敵，與其曠日持久，不如設法羈縻。抑知夷情無厭，得步進步，威不能克，患無已時。他國紛紛傚尤，不可不慮。」因請戴罪赴浙，隨營自效。

七月，義律至天津，投書總督琦善，言廣東燒煙之釁，起自則徐及鄧廷楨二人，索價不與，又遭詬逐，故越境呈訴。琦善據以上聞，上意始動。時英船在粵窺伺，復連敗之蓮花峰下及龍穴洲。捷書未上，九月，詔曰：「鴉片流毒內地，特遣林則徐會同鄧廷楨查辦，原期肅清內地，斷絕來源，隨地隨時，妥為辦理。乃自查辦以來，內而奸民犯法不能淨盡，外而興販來源並未斷絕，沿海各省紛紛徵調，糜餉勞師，皆林則徐等辦理不善之所致。」下則徐等嚴議，飭即來京，以琦善代之。尋議革職，命仍回廣東備查問差委。琦善至，義律要求賠償煙價，廈門、福州開埠通商，上怒，覆命備戰。

二十一年春，予則徐四品卿銜，赴浙江鎮海協防。時琦善雖以擅與香港逮治，和戰仍無定局。五月，詔斥則徐在粵不能德威並用，褫卿銜，遣戍伊犁。會河決開封，中途奉命襄辦塞決，二十二年，工竣，仍赴戍，而浙江、江南師屢敗。是年秋，和議遂成。

二十四年，新疆興治屯田，將軍布彥泰請以則徐綜其事。週曆南八城，濬水源，辟溝渠，墾田三萬七千餘頃，請給回民耕種，改屯兵為操防，如議行。二十五年，召還，以四五品京堂候補。尋署陝甘總督。二十六年，授陝西巡撫，留甘肅，偕布彥泰治叛番，擒其酋。二十七年，授雲貴總督。雲南漢、回互鬥焚殺，歷十數年。會保山回民控於京，漢民奪犯，毀官署，拆瀾滄江橋以拒，鎮道不能制。則徐主止分良莠，不分漢、回。二十八年，親督師往剿，途中聞彌渡客回滋亂，移兵破其巢，殲匪數百。保山民聞風股慄，縛犯迎師，誅其首要，散其脅從，召漢、回父老諭以恩信。遂搜捕永昌、順寧、雲州、姚州歷年戕官諸重犯，威德震洽，邊境乃安。加太子太保，賜花翎。二十九年，騰越邊外野夷滋擾，遣兵平之。以病乞歸。踰年，文宗嗣位，疊詔宣召，未至，以廣西逆首洪秀全稔亂，授欽差大臣，督師進剿，並署廣西巡撫。行次潮州，病卒，年七十六。

則徐威惠久著南服，賊聞其出，皆震悚，中道遽歿，天下惜之。遺疏上，優詔賜恤，贈太子太傅，諡文忠。雲南、江蘇並祀名宦，陝西請建專祠。則徐才識過人，而待下虛衷，人樂為用，所蒞治績皆卓越。道光之季，東南困於漕運，宣宗密詢利弊，疏陳補救本原諸策，上畿輔水利議，文宗欲命籌辦而未果。海疆事起，時以英吉利最強為憂，則徐獨曰：「為中國患者，其俄羅斯乎！」後其言果驗。

## 據
*《清史稿》卷三百六十九·列傳一百五十六·林則徐傳
羅馬

**羅馬**者，義國之都也。肇建於臺伯河畔，迄今二千七百餘載矣。其始也，拉丁遺民聚族而居。及後有狼乳雙生之兄弟羅穆盧斯、雷穆斯，築城立邑，是為羅馬之始。

初立之時，七丘環拱，形勢雄峻。歲月遷流，遂為拉丁之強國。共和肇興，執政專征，元老掌政，國勢日隆。逮至愷撒、屋大維之世，帝制建立，羅馬遂為帝國，威加四海，名震八荒。

斯邑也，古今文物，交匯其中；東西文華，薈萃於此。古跡鱗次櫛比，鬥獸場巍峨聳立，萬神殿巋然獨存，咸昭昔日帝國之輝煌。教堂林立，聖彼得之殿尤為壯麗，實乃天主教之聖地。珍藏甲天下者，有梵蒂岡之府、卡比托利尼之寶庫，皆為寰宇之瑰琦。

昔以農工立國，今則以商賈為重。賓客輻輳，商旅駢集。學府鼎立，如羅馬大學者，創建七百餘載，為泰西學術之淵藪。時尚所鍾，華服雲蒸霞蔚，冠絕一時。

羅馬之饌，享譽寰區。餅餌、麪食尤擅勝場。國人尚武好競，蹴鞠之風盛行。城中羅馬、拉素二旅，世代為敵，每逢交鋒，舉國若狂。

交通之利，四達八方。地底軌車縱橫，輿馬穿梭不絕。三大飛衢連通寰宇，為歐陸之要衝。舟車之便，冠絕全國。

十九世紀中，義大利統一，羅馬復為國都。兩次寰宇大戰，國破家亡，羅馬人奮發圖強，重建家園。今之羅馬，承古啟今，新故交融。
## 據
*本文撮譯自英文維基大典︰羅馬一文
越史略

**《越史略》**，紀安南國事，凡三卷，莫知著者之名。上卷凡六章，曰國初沿革，為趙佗以下諸王；曰歷代守任，為西漢至石晉交州牧守姓名；曰吳紀，乃五代末吳權及其子昌岌、昌文等事蹟；曰十二使君，乃昌文殁後諸將杜景碩等争立事蹟；曰丁紀，則丁部領以下諸王；曰黎紀，則黎桓以下諸王。中卷下卷皆曰阮紀，則自李公藴得國後諸王事蹟，紀述特詳。惟以李為阮，於史不合。案黎崱《安南志略》，稱陳氏代立，凡李氏宗族及齊民姓李者，皆令更為阮，以絕民望。則此書當為陳氏之臣所作。崱志又載陳普嘗作《越志》，黎休嘗修《越志》，俱陳太王時人。太王者，陳日煚之諡。則此書或其附錄，出普休二人手，未可知也。

安南自漢迄唐並為州郡，五代末為土豪竊據，宋初始自立國。此書自唐以前殆全襲史文，自丁部領以下則出其國人之詞，與史所載殊有同異。蓋史臣但承赴告之辭，故如薨卒之類往往較差一年。至名號官爵或祇自行國中而不以通于大朝，故亦有所錯互。其牴牾之處頗可與正史相參證。又史稱陳日尊自帝其國，尊公藴為太祖神武皇帝，國號大越。此書原題《大越史略》，蓋舉國號為名，而所列公藴至昊旵八王皆僭帝號，不獨陳日尊一代，則尤史所未詳。

又玉海記交趾天貺、寶象、神武、彰聖、嘉慶諸年號，此書皆與相合。特所列黎阮諸王無不改元者，而史家並未悉載，則必當時深自諱之，故中國不能盡知耳。書末又載陳日煚以下紀年一篇，但錄所僭諡號、改元，而不具事蹟其中，所稱太王者，以史按之，當為陳叔明。其稱今王者，當為陳煒。而史載日煚至煒十二世，此書乃僅得十世，未詳其故。又考《廉州府志》紀康熙十三年海濱得鐘，題皇越昌符九年乙丑，說者疑為宋時李乾德以後僭號，今此書稱今王昌符元年丁巳，當明洪武十二年，其九年正值乙丑，則為陳煒僭號無疑，是亦足資考證矣。
## 據
*《欽定四庫全書》·史部·載記類－《越史略》
利瑪竇

**利瑪竇**號**西泰**，又號**清江**，意大利馬爾凱馬塞拉塔人也，一五五二年生，本名**瑪竇·勵志**。面晰虯鬚，深目而睛黃如貓。世營藥局，為鄉里望族。少學於耶穌會學校，其父素憂瑪竇入會。

年十六，詣羅馬，學於聖湯多雷亞之書院。一五七一年聖母昇天節，發願入耶穌會。翌年，學於會立羅馬學院，修習神學、哲學、天算，師事克拉烏、范禮安。肄業時，既通拉丁、希臘、西班牙、葡萄牙四言。

一五七七年，瑪竇任為遠東使。翌年三月廿四，瑪竇並十四耶穌會士，自里斯本浮海遠渡，南航好望角，北上莫桑比克，復東航，九月十三抵印度果阿，時為葡萄牙屬地也。

初，瑪竇聞沙勿略所志，以為東國之人皆好其道。及抵，覺其言過也，故遺書瑪菲曰：「查印度、日本紀事圖冊，多有誤焉。」然會士於印度見景教徒，且日本人多好其道，瑪竇遂振。在印度四年，瑪竇又學人文學，習神學。一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影。」

一五八一年，東方總巡察使禮安求人可佈教大明者，羅明堅舉瑪竇。遂於一五八二年、萬曆十年，應召東來。夏，抵澳門。瑪竇在澳門習漢語文，以求言語通於華人，便於佈教。時天正遣歐使節團自日本西來，欲道澳門西行，故瑪竇亦淺習日本語。既通漢語，乃學華人以單字為姓，遂改利氏。

十一年，瑪竇並明堅准入居廣東肇慶。時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終。」瑪竇不言佈教之事，以防被逐。又攜歐洲書物，華人大奇。初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也。

同年八月，立僊花寺於肇慶，始是佈教。初，教士力習漢語，行漢人禮俗，以求同於吏民。寺中初立聖母像，官吏佛僧，多跪拜之，瑪竇等喜，而不知此乃中國人之禮也。後恐華人以其神為女身，乃改立基督像。

十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。然中國人皆以其佛教之支流，而不知天主教也。瑪竇在肇慶，收士人瞿太素為弟子，始結交儒士。

十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州。自是瑪竇孑然在華，惟太素助之。先是譯《幾何原本》，後為引見要吏，贈之西洋之物。瑪竇乃日顯，嘗受邀至南雄。瑪竇在韶，習通《四書》，又譯為拉丁，以便西佈華化。太素為引見日多，瑪竇方知中華所尊者非佛，實儒也。遂請禮安以蓄鬚易服，許之。自廿二年改衣儒服。

廿三年，瑪竇以故北上南京，不及留駐，乃返。至南昌，准其客居。廿四年瑪竇以西洋曆法，測知日蝕，一時聲名大噪，結交儒士，且受建安王禮待。瑪竇回報耶穌會曰：「吾之所以顯名，實土人未嘗見西洋人。中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也。」瑪竇乃著《西洋記法》授不忘之術，又以漢文入文，得《交友論》，士人多稱之。翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇。

既得新命，瑪竇思北向。尋王忠銘北調，示可攜瑪竇等北往。廿六年，瑪竇並郭居靜隨忠銘北上，秋抵京師。時日寇朝鮮，瑪竇等以外國人，不得久居，盤纏又盡，住一月而返。明年春抵南京。太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教。瑪竇與大報恩寺僧雪浪論辯，雪浪不敵。又建石鼓路天主教堂，使南京為佈教要地。

廿八年，瑪竇攜教士龐迪我二詣京師。翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等。乃詔准瑪竇等長居京師。瑪竇乃以西學納交於士大夫，談論天主、靈魂、天堂、地獄之事。又撰新書，得士子青眼，尊稱之**泰西儒士**。士人入教者不鮮。

卅八年，瑪竇病薨，賜葬平則門外滕公柵欄，今仍見，湯若望、南懷仁在其左右。遺言指龍華民接掌教務。時已有教徒二千五百餘。

瑪竇以一人之力，兼習儒經，明曉中國禮俗，得士子之心，而教傳於一時。崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者。可見瑪竇佈教，得盡中國上下，來華教士，多以其法傳道，稱「利瑪竇規矩」。其次瑪竇使西學初入中原，一時學風蔚盛。曆法、炮術得以日善。西學東漸即起於瑪竇。而其譯儒經為西字，又為西洋人所奇矣。

教宗若望·保祿二世嘗言：「利瑪竇之功，在交流東西。其以漢文編制天主教神學禮儀，使中國人知福音，立教會……利神父以自身為中國人，兼治漢學。以區區一身，合司鐸、賢儒、基督徒、意大利人、中國人，豈不偉哉！」足見瑪竇之功矣。

## 著作
* 自著
** 《坤輿萬國全圖》，天下輿圖也，有字各地地理之句。
** 《西字奇迹》：今名《明末羅馬字注音文章》，以拉丁字書漢語之法，為後世來華教士喜用。 
** 《二十五言》：述天主教修身之法。 
** 《畸人十篇》：利氏與十士之語。 
** 《交友論》：收西學友誼格言。為利氏以漢文書第一部書。
** 《西國記法》：今人所謂「圖像記憶法」也。 
** 《辯學遺牘》：崇禎八年出版，錄利氏與佛教淨土宗袾宏及其門生虞淳熙之書信。 
** 《同文算指》：西洋算法也。據其師克拉烏之《實用算術概論》（Epitome arithmeticae practicae，一五八三年）而成。由李之藻筆錄，後收《四庫全書》。
** 《測量法義》：幾何、測量之術，由徐光啟筆錄，附《勾股義》。 
** 《圜容較義》：李之藻筆錄。 
** 《渾蓋通憲圖說》：西洋天文也，李之藻筆錄。

* 譯著
** 《天主實錄》：本羅明堅之《新編西竺國天主實錄》。後改《天主實義》，亦名《天學實錄》，論天主、靈魂、天堂、地獄之事。後收《四庫全書》，並譯為蒙古、滿洲、朝鮮、越南、日本文字。 
** 《幾何原本》：利氏與光啟合譯歐幾里得《幾何原本》首六卷，合有十五卷，末二為利氏師克拉烏之注。 

利氏亦有編《西琴八曲》、《齋旨》、《乾坤體義》之書。在其故後，其日誌為金尼閣譯為拉丁文，一六一五年付梓，初名《基督教遠征中國史》，後復有漢譯，稱《利瑪竇中國札記》。

## 據

* 顧起元《客座贅語》
* 《利瑪竇中國札記》
* 裴化行《利瑪竇神父傳》
* 平川佑弘《利瑪竇傳》
* 羅光《利瑪竇傳》
賈坎德邦

**賈坎德邦**，在東天竺。治在蘭契，用印地語。原屬比哈爾邦，以工業日興，戶口充實，公元二千年析為為新邦。方七萬九千七百公里，口二千八百餘萬。要邑有三：曰博卡羅，曰丹巴德，曰賈姆謝德布爾‎ ，下分二十二縣，今總督為拉茲賽義德。

## 他典
* 賈坎德邦邦府
毫微之技

**毫微之技**，究原子、粒子之尺度者。蓋其在百毫微米之內，良微細，因以爲名。而當世格致之學，多有用之。若夫毫微之物，成有二法，曰下而上、曰上而下。下而上者，粒子自合也；上而下者，裂而成之也。

夫物小至斯，其表之於積，則極大耳，由是活潑尤甚，並化萬物。欲窮其理，可以顯微之鏡若原子力、掃描隧道云者觀之，合以電子束微影製程技術、分子束磊晶系統，以收大效。

蓋於當世，或以之成聚合物，或以之爲電腦晶片。至若學者，則用以究量子點、納米管；凡人則以之防曬、美容、護身、釋藥。

漢謂**納米科技**，納米即毫微米。日本則以音譯自英語，或謂之**超微細技術**。

## 引據
法語

**法語**者，源自法蘭西、比利時、盧森堡、瑞士，屬羅曼語族，西羅曼語支，言者凡八千九百萬有餘。

## 流史
洎西元四世紀，法國為羅馬所轄，言拉丁語者日夥。至五世紀，普羅皆識拉丁語，而凱爾特語趨衰。斯時高盧境內，羅馬人繁盛，拉丁語為之一變，高盧人之通用拉丁語演為大眾拉丁語。當是時，文人筆下，書面拉丁語亦益廢。爾時法蘭克人，夥遷高盧，其所言曰日耳曼語，其語日與拉丁文混融，混語至此重音弗存，後為羅曼語之嚆矢。八世紀時，查理曼帝國建，時人始規其拼式文法。至十九世紀，羅曼語肇興，大邇今日法語也。

## 文法
法語之文法，異乎中國，屈折語也。置詞綴於詞後，以示其變。時易、為者易、物之陰陽易，皆須變也。習法文者，罔不苦於此。然其文法亦嚴謹，故聯合國同文六種之一也。其詞以述物者則大異也。漢文曰某之書，而法文則謂之書之某（le livre de quelqu'un）；又，漢文之外國同法文之國外（un pays étranger）。其標點亦有不同，若類英文，然其引號以漢文之書名號為記。法文中亦有關繫從句之法為漢文之所未有也，略同英文之定語從句也。

## 習語

## 加拿大法語
右|無框
加拿大魁北克本為法屬，有移民至此。後為英吉利所占，通英語。遂與本土絕緣。今加拿大法語者，常為魁北克法語。亦有阿卡迪亞法語，紐芬蘭法語於加拿大。加拿大之法語，極近路易十四之古法語，又為近代法語中之奧依語所染。所以法人不易明義也。

## 用區
### 官語
#### 歐洲
*法國
*摩納哥
*瑞士
*比利時
*盧森堡

#### 非洲
*象牙海岸
*乍得
*盧旺達
*中非
*多哥
*加蓬
*幾內亞
*馬里
*布基納法索
*剛果民主共和國
*喀麥隆
*剛果共和國
*貝寧
*尼日爾
*布隆迪
*塞內加爾
*吉布提
*馬達加斯加
*科摩羅
*塞席爾

#### 北美
*加拿大
*海地

### 通國

#### 非洲
*突尼斯
*摩洛哥
*阿爾及利亞
*毛里塔尼亞
*毛里求斯

#### 歐洲
*安道爾

### 其他
*留尼汪
*馬提尼克
*瓜德羅普
*法屬圭亞那
*法屬波利尼西亞
*新喀里多尼亞
*瓦利斯與富圖納
*聖皮埃爾與密克隆
中文維基百科

**中文維基百科**，有志操華言者所撰，維基大典之通語本也。壬午九月十九，初立。維基基金會司理其務。戊戌四月，有文逾百萬。

## 史
辛巳四月，中文維基百科肇立。時共筆臺無以入漢字，僅試字母數字。

壬午九月十九，初撰卷首。十月十三，譯英文維基「計算機科學」一文，始撰文。

初，未有譯名。癸未九月廿六，始譯「中文維基百科」。夫維，繩也。基者，本也。

時簡繁雜用，臺灣、香港、澳門取繁體；中國大陸、馬來西亞、新加坡用簡體。多有不便。

甲申九月初十，啟繁簡互化器。初分三類，曰「簡體」，曰「繁體」，曰「原文」。「繁體」者，臺灣用字也，港澳同仁亦用，惟缺罕字。

丙戌九月，分「繁體」為「臺灣正體」、「港澳繁體」二類；十一月，又分「簡體」為「大陸簡體」、「馬新簡體」二類，以便大陸、馬新諸君。

戊子年八月，「簡體」、「繁體」復歸。

自謂中庸，而中共病之。嘗六禁。北京奧運會後，始釋。

自己丑至癸巳，又八禁。

癸巳，分列「港澳繁體」為「香港繁體」、「澳門繁體」。

## 文
### 數

初，修纂者稀，長文多譯成，自創短文居多。自癸未年，諸多媒體報導，於是修纂者增。茲列文數之履歷。

### 質

甲申年二月，立卓著、正典。甲午年，正典凡千又八十三，卓著凡三百。並立有文章改善計劃，以臻上乘。

## 博觀
*中文維基百科
革奴自由文檔許可協議

《**革奴自由文檔許可協議**》，以牛羚首為徽。美國自由軟體基金會布於二〇〇〇年。今維基大典襲用之。

## 據
原富

《**原富**》，又譯《**國富論**》，計學要典也，英人斯密亞丹所著。書成於西元一七七六年，值英國工業革命前夕。凡五部三十二章，究富之所源，以明興邦富國之道。要旨有三，曰分工、曰為私、曰自由互市，極言平准均輸之害，大斥時俗重商之策，而倡罷官營、去壟斷、通有無，以讓利於民也。其言諄諄切切，曉然通明。論理極精，而無後世計學之繁雜。蓋歐陸計學之基要也，研習彼學之所必讀焉。是書之入中國，始乎清季，乃侯官嚴復首譯耳。

## 摘要
書凡五部，分述如下：

首論力作生財之功所以益疾益巧之理，與夫生財之後，殊等之眾食報所以不同之由。是為部甲。

夫力作生財之功。惟其巧拙疾徐既等。而後其所生之財與生者之眾寡有比例也。而生者之眾寡。又視積貯之盈虛。與夫發貯興事者之得夫以為差。故吾次及母財。明其為物之情。講其積畜之理。與夫母財異施而國中力作亦以不同之故。是為部乙。

巧疾交臻之後。則本末之趨。其勢常分。富國之效。因之亦異。重本者則厲力田樹畜之民。要末者則講通商惠工之政。此其趣民力作均也。而有在野在邑之異。野邑之間。道國者意恆有所偏重。亞洲震旦。亙古重農。而歐洲則自羅馬不綱以來。國以製造懋遷相尚。此其所以致然之故。皆有至理定勢為之。非微考而深論之。不可見也。是為部丙。

本末異重者。其始或由私利之牴牾。或由黨類之偏見。初非於其流極利害有前識也。然由此而計學之家宗旨大異焉。或以謂國之大命在農。或以謂利俗裕民莫若工賈。此其說始則見於著述議論之間。繼則異於發政施令之際。取諸家之說。審其異同。窮其事驗。用以見古今諸國生理之所以不齊。是為部丁。

前四部之言財也。考租庸。論本末。皆合通國之盈虛息耗而言之。於國家之賦稅度支。則未嘗專及也。此論賦稅。總為三章。首言國無論君主民主。皆有不容已之度支。自設官詰戎以至宮寢之御。何者為國之正費。而此正費何者宜無區別。以賦諸通國之民。何者宜有區別。而於彼民宜蠲。於此民宜賦。次言征斂之事。術各不同。遵何術則賦廣而民便之。失何道則賦糜而民以怨。末言近代諸邦。以何因緣。皆有國債。而國債之事。其與民生國計。利病云何。蓋是三者明。則成賦經國之理備矣。是為部戊。

## 據
墨家

**墨家**，《漢志》曰：「出於清廟之守。」以其尚儉，若廟守之樸也。其始墨子。墨子，戰國人也，本學儒術，疑其禮之用，乃自立一流，從者數百，皆稱**墨者**。

墨子學儒者之業，受孔子之術，以為其禮煩擾而不說，厚葬靡財而貧民，服傷生而害事，故背周道而行夏政。事人者，兼愛、尚同，不以親疏貴賤別人，而賢德者皆擢，謂之尚賢。以兼愛天下，故為國者以非攻為義，止戰愛民為上也，重惠民之功利也。見不善者，乃示天志，明鬼神，使人不以惡為事。禮以樂治民，墨家則以禮樂靡物而費時，實無功於世，故主非禮、非樂、節用、節葬，力於功利。

墨者以興天下之利，除天下之害為任，利天下則為之，赴湯蹈刃，死不旋踵。其首曰鉅子，以先鉅子指任也，天下墨者，皆從之也。有法焉，傷人者刑，殺人者死，雖鉅子不免。其人也衣短褐，食藜藿。不以珠玉為玩，惟極於自苦，以學夏禹之遺風。為官者，以墨家所主而治，不能為則自去免職。能為者亦奉其俸給，以財相分。有戰事，則往助守，止攻者之望。墨者亦長於器械，《墨子》多有究力學、光學者。守戰常勝，公輸般之不能及，世皆以墨守言堅也。

墨家於戰國之世，與儒家並顯，往往為儒林所譏，謂其無禮教、無上下、無父母。以常守戰，戰死者不鮮，又分為二流，一以器械技巧為事，稱**墨家後學**；一以救人危急為事，遂為任俠，墨家日弱。秦時遭火，漢時不重，蓋墨家主節用，為國者不欲也。遂於尊儒之後，暮途不還矣。

墨家本有著述，《漢志》錄六家八十二篇，惟六朝間盡失。僅《墨子》五十二篇，錄於《道藏》，至今仍見。
## 墨家之卷
墨家書籍多佚，茲列《漢志》六家如下：
*《尹佚》二篇。周臣，在成、康時也。
*《田俅子》三篇。先韓子。
*《我子》一篇。
*《墨子》七十一篇。名翟，為宋大夫，在孔子後。
*《隨巢子》六篇。墨翟弟子。
*《胡非子》三篇。墨翟弟子。
## 據
*《漢書·藝文志》
*《淮南子·要略》
*《韓非子·顯學》
*《孟子·盡心》
*《呂氏春秋·去私》
## 注

## 它典
*《墨子》原文
北極

**北極**者，地球之極北，即地軸之北點也，眾子午線聚之，北緯九十度之所，名曰北極點。於極點四顧，皆南方也。北辰居乎正天。

環極點之地，謂曰「北極地方」，皆為瀚海，堅冰封之，名曰白令海，常年寒風凛烈。有北極光見焉，絢麗尤甚，綺乎有可觀者。
南極

:欲知其大陸事，可閱南極洲一文。

**南極**，地球之極南也，常年寒風凛烈。有南極光見焉，絢麗尤甚，綺乎有可觀者。
發翔羽

**發翔羽**，亦曰**撥風羽**、**風切羽**，鳥之翼尾羽也，狀長實。蓋處乎翼者曰飛，在乎尾者曰舵。鳥若振翅高飛，必賴其力，方能成矣。若夫示權、求愛之時，亦有所用也。

至若飛羽之齒，靜鶚之行，大利其獵。舵羽之堅，固啄木鳥於幹，遂任啄而不墜。縱為不飛之鳥，亦有留之焉。若有所損，則殆必亡，故各有對策。有甚者，盡去其羽，置諸死地，以求須臾復生，齊整數年耳。
商博良

**商博良**，法國洛特菲雅克人也，一七九零年十二月廿三日生。幼好究四方之言，年十七，肄業格勒諾布爾大學，力研上古史、科普特文及諸方字母。年十九，得博士銜。及冠，任母校之教授。時通曉之言，凡十四種，以拉丁、希臘為最。

年三十三，始考羅塞塔石碑。未幾，知碑上古埃及文，有類科普特文，蓋意音兼表，非若昔日所臆，惟表意而已。俄而，破譯古埃及王表，通解其文，由是名世。因立埃及學，以群同道，共考其事。年三十九，會同志，赴埃及，集古物、摹壁畫、錄銘文，所知益多。越明年，主羅浮宮博物館埃及部。既而，立埃及學講座於法蘭西學院，傳授弟子。尋病卒，年四十三。

博良好究語文，開埃及學之先，所著《上古埃及》、《古埃及象形文字體系綱要》、《埃及與努比亞古蹟誌》、《埃及象形文辭典》、《古埃及語言文法》等，並行於世。

## 據
* 《中國大百科全書》智慧藏，商博良一文，令狐若明著。
李清照

**李清照**，號易安居士，宋濟南人也，元豐七年生。父格非，官至禮部員外郎、提點京東刑獄。年十八，適太學生趙明誠，齊屬文章。翌年，父入黨籍。宣和三年，隨夫宦居萊州。建炎元年，明誠知江寧府，時金兵南侵，遂載書赴江寧。三年，明誠改知湖州，尋病卒，清照迭舍浙東諸地。紹興二年，赴臨安府。夏，復適張汝舟，未幾離異。四年，撰《金石錄後序》。晚年表上《金石錄》於朝。卒年七十餘。

清照工於詩文，尤以詞名，南渡以來，常懷京洛舊事，詞鋒漸化婉約，言情至切，教人動容。所著《易安居士文集》七卷、《易安詞》六卷、《打馬圖經》一卷，惟圖經尚存。近人輯有《李清照集》、《漱玉集注》等。

## 據
* 《宋史·李格非傳》
* 《貴耳集》

分類:宋列傳
泰國日報

**泰國日報**（泰文：***ไทยรัฐ***）者，泰王國至大報也，日付梓逾百萬。政、計、群、體、娛諸事，咸有所報。 

甘蓬嘗辦《影劇評論》，後止。復肇《紅統之聲》，迨一九六二年，更以今名。

## 它典
*《泰國日報》公式網址 
*《泰國日報》資訊
李格非

**李格非**，字**文叔**，宋濟南人也，登進士第。調冀州司戶參軍。入補太學錄，再轉博士，以文章受知於蘇軾。嘗著《洛陽名園記》，謂洛陽之盛衰，天下治亂之候也。其後洛陽陷於金，人以為知言，通判廣信軍。召為校書郎，遷著作佐郎、禮部員外郎，提點京東刑獄，以黨籍罷，卒。

格非工於詞章。妻王氏，拱辰孫女，亦善文。女清照，詩文尤有稱於時，嫁趙挺之之子明誠，自號易安居士。

## 據
*《宋史·李格非傳》
泰國國際航空

**泰國國際航空**（泰文：***บริษัท การบินไทย จำกัด***，國際航空代碼：***TG***，SET代碼：***THAI***）者，泰王國之國立航空公司也。肇乎一九六零年，今總部立於曼谷，總裁為阿彼南。蓋屬星空聯盟，今者有機九十一，在訂四十有五。

## 它典

* 泰航官址
每日新聞 (泰國)

《**每日新聞**》者，泰王國之大報也。日刊七十萬餘紙，圖文並舉，色彩斑斕。其文多悅小康之民。
此報，盛氏漢宰坤所創，始於西元一九六四年。初名《**恆育每日新聞**》，蓋以恢弘民教為旨。越三年，乃改為今名。

## 進學
*《每日新聞》之網址 
*《每日新聞》簡史 
* Daily News (เดลินิวส์) (西元一九六四至六七年)
泰國小姐

今泰王國上，選美賽事有三：曰泰國小姐、曰泰國環姐、曰泰國世姐。夫曠日至久者，當言泰國小姐，其重亦居首。

肇與一九三四年，逢年一度。原稱「暹羅小姐」，迨一九四零年，乃易今名。與賽者須未婚嫁，重詩、書、禮、儀、史。得主後為官宦、或得王室賜尊、或嫁入豪門者眾。

先乎一九八五年，因泰國之選美賽，非此無他。故除冠者徑入世界環姐半決賽，得亞軍者角逐世界小姐耳。

## 名主
歷年得主，僅擇至姣者錄於此。

## 它典
* 泰國小姐競賽官址
新好男孩

**新好男孩**者，美國流行樂隊也，頗負盛名。全隊凡四人，曰布萊恩·利特爾、曰麥克林、曰尼克·卡特、曰豪兒·多羅夫。所出專輯有六：曰《新好男孩》、曰《新好男孩歸矣》、曰《千禧情》、曰《黑與藍》、曰《風雲再起》、曰《愛無敵》。

分類:美國音樂
精靈

**精靈**，亦曰**仙子**，蓋仙女也。曉巫咸之術，或助人，或害人。多見諸古籍、小說之中，浮世未嘗目之焉。
子拓撲

**子拓撲**者，拓撲所衍者也。子集合子拓撲，成拓撲子空間耳。以此觀之，三角、正方、曲線、流形，莫非拓撲空間也。

## 定義

拓撲空間甲（(X, \tau)），其開集與子集乙（S）之交，聚以成集，曰**子拓撲**（\tau_S = \lbrace S \cap U \mid U \in \tau \rbrace.）。乙合子拓撲，成拓撲空間，曰甲之**拓撲子空間**。

### 性
* 甲之拓撲子空間乙，其開集咸甲之開集交乙。
* 甲之拓撲子空間乙，其閉集咸甲之閉集交乙。
* 定義于甲之連續函數，其限于乙亦連續。
* 連續函數，倍域改為值域，亦連續（f:X\to Y連續，則f:X\to f(X)亦連續）。
* 拓撲子空間之拓撲子空間，亦拓撲子空間耳。

## 例

* 若實數乾（a）視為「乾，零」對（(a,0)），則實數乃平面之拓撲子空間。
* 三角，正方，平面，線段，皆平面之拓撲子空間。
共筆臺

**共筆臺**者，共筆之所也。初為維基而生，行之有效，遂主共筆之域。兼納諸國語文，無有隔閡；理事有條不紊，分工明晰。如欲取用，須從革奴公有版權。
## 博覽
*共筆臺
摃丸

**摃丸**者，小食也，原產臺灣新竹。夫摃，閩南語之擊也，故摃丸者，擊肉以製之耳。
燒賣

燒賣者，小食也。裹餡以麵皮，置蒸籠內，至熟止。南北各省均有之，其相貌、餡料各有差，若京師有回回鬻燒賣者，或以海鮮作餡，江南有燒賣之若包子狀者，而內入糯米。粵地則以豚肉糜或蝦為餡。清時餡料有時：春則韭，夏則羊肉、南瓜，秋則蟹肉，冬則諸般海味。

分類:點心
洋

**洋**，海之大者也。夫天下之中，海者十有其七，地者十有其三。今人分之為五，曰太平洋、曰大西洋、曰印度洋、曰北冰洋、曰南極洋。色泛藍，常深三千米有奇，乃至萬米。浮舟其上，萬里無土。以富鹽故，水不可飲，飲則虛脫。惟萬物化育其中，生機處處。
堪洽那披色大橋

**堪洽那披色湄南河大橋**者，曼谷至長之橋也。碧克爾霍夫規之，式鋼縴斜拉。南曼谷十公里，通九號公路之津，連之色功府、龍仔羲，跨川五百米，全長九百五十米，其上有通衡六線，成于二零零七年十一月十五日。

## 他典
* 是橋資訊
關門大橋

**關門海峽大橋**在日本。自南本州下關始，及北九州門司。跨海七百一十二米，為懸索橋。其上通衡有六，下亦可達關門隧道。西日本速道會社建之，通於一九七三年十一月十四日。

## 他典
*  是橋資訊 
* 西日本高速道路株式會社
西海岸高速道路

**西海岸高速道路**者，大韓民國道路之十五號線也。南起全羅南道之務安郡，貫全北特別自治道、忠清南道、京畿道，終於首爾特別市之衿川區。韓國道路公社建之，全長三百四十一公里，通於二零零一年。

## 它典
* 韓國道路公社
中山慶子

**中山慶子**，權大納言中山忠能女也，母松浦愛子。天保七年誕於京都石樂師。

年十七，入宮任典侍，賜名安榮，後有幸於孝明天皇。嘉永五年九月廿二日，生皇子祐宮。

祐宮養於中山家，年五歲入宮，居慶子舊宮。孝明天皇僅得一子，遂於萬延元年七月十日令祐宮以准后女御九條夙子為嫡母，同九月廿八日封親王，名睦仁。

慶應三年正月九日，睦仁親王踐祚，改元明治。四月，慶子以疾辭典侍之職。元年八月初四，敘任從三位，賜采邑，食祿五百石。翌年九月初七敘任從二位。三年隨天皇遷東京。

十二年，大正天皇生，明治天皇以慶子育之，至十歲。二十二年敘任正二位。

明治維新後，女院雖廢，慶子猶尊國母，號**中山一位局**。三十三年正月十五日敘任從一位。十七日授一等寶冠章。四十年十月初五，薨，年七十三，葬豐島岡墓地。

分類:明治列傳
積拓撲

**積拓撲**，拓撲之積也。直積合積拓撲，曰**積空間**。

## 定義
有拓撲空間族（{Xi}），得其直積（ΠXi）。積拓撲者，直積之最粗拓撲，以令直積往族中拓撲空間之投影（ΠXi → Xj, (xi)→xj）皆連續也。

若指標集為有限，則拓撲之直積為積拓撲之準基也。

## 例

* 二實數集之積空間為平面，三實數集之積空間為三維空間，四實數集之積空間為四維空間，類推可也。
* 二單位區間之積空間為正方形，三單住區間之積空間為立方體。
昂船洲大橋

**昂船洲大橋**，處香港，始昂船洲，止青衣島。長凡一千六百米，跨川千又十八米。二零零九年四月成，十二月通。屬八號幹線也。
青馬大橋

**青馬大橋**，在香港，始青衣島，止馬灣。長凡二千一百六十米，跨川千又三百七十七米。一九九七年五月通。屬八號幹線也。上行車，下行港鐵東涌機場二轍也。
汲水門大橋

**汲水門大橋**，處香港，始馬灣，跨汲水門，止大嶼山。長凡八百二十米，跨川四百三十米。一九九七年五月通。屬八號幹線也。
汀九橋

**汀九橋**，處香港，始汀九，止青衣島。長凡千又一百七十三米，跨川四百四十八米加四百七十五米。一九九八年五月通。屬三號幹線也。
愛國獎券

**愛國獎券**，中華民國臺灣省之獎券也。民國三十八年，國軍敗退臺灣，國困民乏，遂布此券，以集資金，渡時艱。越三十七年，時局大易，民國復興於臺，且賭風日盛，遂止焉。

分類:中華民國紀事
華盛頓

**佐治華盛頓**，維珍尼亞人也，一七三二年二月二十二日生。父奧古斯丁，善商財利，凡二娶，原配蒲脱勒真，生有四子；迨蒲氏亡，續妻褒馬利，復生五子，佐治為長。幼，母誨之，迨八歲，師和柏，莫明焉。復師維廉，始通數理之學，並得處世立身之道。年十一，父憂，承剌帕罕諾克櫻桃園二百八十畝、第泊倫及腓特烈堡之部分、黑奴十人。

年十六，去母就兄。其兄魯連士，久從軍伍，文質彬彬，雖非同母所出，友弟尤甚。華氏從之，文學、軍事之學俱進。明年，為非耳法克斯量土，得財不鮮。俄而其兄魯氏卒，華氏盡得其產，生活遂無憂耳。

年二十二，受維珍尼亞總督丁尉狄命，拒法人於俄亥俄，雖得土人之助，竟無功而還。尋上書，言法人之惡，丁氏怒，遂軍法人。戰於大原，法帥約蒙吠爾雖亡，華氏竟敗，以和約終。法師既退，英人敗盟立堡，華氏不齒，請辭。越明年，法師來犯，復任陸軍上校，挽英師於既倒，俄主立堡疊廿二於邊，並軍二千，以絕法人之望。總督丁氏妒其才，罔聞之。越三年，丁氏去職，新總督郎登始納其言，法人遂無復為患耳。方是時，華氏體力日萎，遂復歸田。

年二十八，妻孀婦瑪大。瑪大富甲維州，大利華氏之業。瑪大之子，華氏視如己出，足見其氣度之廣。

英法交戰逾年，國困民乏，英王猶不思過，詔令殖民地交納印花稅，遂致民心思變。後印花稅雖廢，雜稅尚存，名目繁多，苦民尤甚，卒致波士頓茶黨之事，起義之勢遂成。一七七五年五月十日，殖民地之民不堪英廷之暴，終起兵反之，攻波士頓邦克山，雖敗，革命莫可止耳。六月十五日，眾舉華盛頓為帥，華氏臨危受命，以必死之志，將軍抗英，開殖民地革命之先耳。

華氏初戰英師，固守山峰，以俟精兵、火銃之補。越七月，議會始資之精兵萬四千，火銃足數。遂敗英師，得達徹斯特山。一七七六年七月四日，《美國獨立宣言》布，由是殖民地立國，莫從英國耳。惜乎議會憚華氏擁兵自重，莫之練精兵與，華氏所部，散兵游勇多甚，莫能久戰，且英帥霍維足智多謀，華氏遂連敗焉。迨霍維去，始見轉機。一七八零年六月十七日，華氏大敗英將革靈吞於蒙穆斯，先是得富蘭克林之助，說法國助焉，竟成，由是大局逆轉。明年八月，華氏圍約克鎮，劇戰十餘日，英師卒降，大局遂定。一七八二年，巴黎和議，美國獨立戰爭終。

美國初立，諸州各自為政，無有元首，政不通，人不和，速亡之危日甚。眾遂舉華氏為議長，議立新憲，明定國是，立總統總理國政，設參眾兩院制輔之。並緊合諸州，安撫百姓，以求長治久安。一七八九年四月十四日，華氏就任首任總統。

既為總統，立內閣，以哈密爾敦司財政，傑弗遜司政務，諾克斯主軍務，藍多爾夫主司法。未幾，國會立，華氏疏議九事，曰立府兵、曰布教育、曰一金融、曰護版權、曰定國籍、曰倡郵政、曰備外交、曰和土人、曰舉公債，舉國和之。其令多行，惟課稅之事，爭議多甚，動亂四起，遂出兵萬五千，卒靖之。俄越四年，華氏連任總統，是時法國革命日烈，所行之事，大異美國之舉，華氏惡之，遂敗盟，守中立。迨去職，歸隱田園，不復問政。雖美法殆戰，臨危受命大元帥，卒和議。

一七九九年，病卒，年六十八。

## 評騭
徐繼畬曰︰「華盛頓，異人也。起事勇於勝、廣，割據雄於曹、劉。既已提三尺劍，開疆萬里，乃不僭位號，不傳子孫，而創為推舉之法，幾於天下為公，駸駸乎三代之遺意。其治國崇讓善俗，不尚武功，亦迥與諸國異。余嘗見其畫像，氣貌雄毅絕倫。嗚呼！可不謂人傑矣哉。」

## 引據

* 《華盛頓》沈嗣莊著
獎忠體育館

**獎忠體育館**，建於一九六三年，處乎大韓民國首爾市中區獎忠洞。方九十八餘粎，能納人四千五百餘。

## 據

## 博觀
* 獎忠體育館官址 
* 獎忠體育館指引
戈羅芙代爾

**戈羅芙代爾**，處乎澳大利亞維多利亞吉朗市郊，肇於十九世紀中，多德意志人，遂名德人鎮。一戰間，澳德為敵，遂易今名。今有口萬三千餘。
戈羅芙代爾官立中學

**戈羅芙代爾官立中學**，或譯**戈羅芙代爾公立中學**，澳大利亞中學也。處乎維多利亞州智朗市之郊戈羅芙代爾，居榮加拉大道中。今有學生七百零八。初立於一九七九年，名戈羅芙代爾技術高中，迨一九九一年，易名戈羅芙代爾普通中學。二〇〇二年，始授日、印尼語之課。迨二〇〇三年，今校長就，乃易今名。二〇〇六年，始授漢語之課。

## 它典
*戈羅芙代爾公立中學校
*澳大利亞教育部官址
水星領航士

《**[[水星領航士]]**》，漫畫也，天野梢作。西元二千有二年始載，越三載冬製為動畫。合有漫畫十四冊，中有二為首部曲，所以述本篇故事。動畫凡製三部。別有小說二冊，藤咲亞由菜等合著。

## 故事
事在二千三百有一年，水無燈里自東京抵水星。水星者，昔熒惑也，可為人居已百有五十年。大洋廣佈，陸地僅十一。其上有新威尼斯，乃倣威尼斯而成，水道縱橫，不通車輛。慕古而興，遊人樂至。領航士以貢多拉，伴遊於城中。燈里抵水星，住新威尼斯，仕於亞利亞公司，為領航士事。雖隻身在外，而其善待人，結交者多矣。

## 人物
水星異於地球，其上多大洋，而去日甚遠，故年廿四月，至春夏之間，潮水高漲，常淹陸地。有空島焉，蓋初抵之人所居，亦以熱水星，以容人居。熱水星者，**看火人**也。火星本小，其重力僅地球之三一，故在地下深處，有**地重管理人**，藉重力石三倍火星之力。亦有**追風傳貨人**，以新威尼斯及空島不通車輛，故以空中機車為速遞之事。**領航士**則為新威尼斯專有。以其水道交錯，以貢多拉載客遊於城中。營其事者有三，曰亞利亞、曰姬屋、曰橘色行星。皆以藍眼貓為瑞，稱為社長。其衣尚白，亞利亞鑲藍、姬屋鑲紅、橘色行星鑲黃。女子專任，立於貢多拉後，以槳划船，並習新威尼斯故事、名勝，以告來客。亦有通船歌以娛客也。分為三級，自下而上曰雙手套、單手套、無手套。具手套者，非有導師在側不得營業。而其手套之設，實以防領航士龜手也。無手套者，通曉水文，知悉槳法，故手套無用。

### 亞利亞公司
亞利亞公司，本天地秋乃所創。雖知名於新威尼斯，而不張大。故公司僅二人已。
***天地秋乃**
:秋乃號大母，始創亞利亞者也。本仕於姬屋，年十六去其手套，知名於世，十四年間無人可敵。然秋乃好寧靜，形役終日，不得其心。遂立亞利亞公司，以隨興渡日。時錄一二人。又十六年，艾莉西亞去手套，遂以亞利亞公司託艾莉西亞，自隱於城崎村，村在山林之間。時為客於亞利亞，燈里等嘗詣求教，對曰：「為事而好之，無不成也。」其以四十六歲身退，為至老者矣。
***艾莉西亞‧佛羅倫斯**
:艾莉西亞號雪白，營亞利亞者也。金髮藍眼，髮長委地，結辮於後。師從大母，年十五去手套，至幼者矣。性慈愛，得秋乃之長，凡事皆樂之，常言「啊啦啊啦」。熟習史地民俗，善槳法，無欠無餘，故客多指艾莉西亞領之，親抵亞利亞雇之者亦不鮮。幼友於晃，常共出遊。晃欲為領航士，隨之而後越之。與晃、雅典娜齊名，合稱**三大水精靈**。燈里既去手套，以亞利亞公司託燈里，仕於領航士協會。
***水無燈里**
:燈里號遙遠蒼藍，日本人也。紅髮青眼，結辮於鬢側，曉稱之「鬢子」。年十五抵水星，師從艾莉西亞。嘗習槳法於家，然其法立於船前，故抵水星後重學槳法。正法航速極慢，反之則不然。性友好，不避陌路，故逢人皆為友。好奇事，事有趣者立趨之。以其船慢，曉之兄嘗雇之運琉璃。友於藍華、愛麗絲，常共出習槳法。後以愛為徒。
***愛**
:動畫專有者也。初，知水星於其姊，乃至亞利亞公司，欲指艾莉西亞為之領。適時艾莉西亞在外，乃稱燈里為友，強乘舟而遊。後返地球，常與燈里通信。節慶間亦有往水星共慶。既長，詣水星師從燈里。
***亞利亞‧波克提**
:亞利亞，火星貓也。亞利亞公司以之為名，自秋乃時已為社長。白色，好食，身型肥大若球。以其火星貓故，智能與人無異。好奇服，亦為貓王樂團卡薩諾瓦之一，數領燈里至貓之國。本有所待於亞利亞，至今未得。

### 姬屋
姬屋，葛蘭基斯塔氏所營，為至久者也。色尚紅，其廈有一大「姬」字在牆上，是其公司徽號也。
***晃‧E‧法拉利**
:晃號真紅薔薇，棕髮及腰。性直白，不矯飾。幼與艾莉西亞為友，嘗見曉伍迪於空島，然已忘卻，曉等亦以其狀若男童，不知晃在其左右。以艾莉西亞無同學於亞利亞，故常與習槳法。為師以嚴，後輩有懼之者，亦有譭之者。擅待客，時與客戲，亦知得失，不為過，女客多喜之。好驚幼稚，愛麗絲常為之所嚇。艾莉西亞退役，晃於是獨佔鰲頭，為諸領航士之首者。
***藍華‧S‧葛蘭基斯塔**
:藍華號薔薇女王，藍髮金眼，本長髮，後為火所燬，改以短髮。將為姬屋之主，故姬屋中人，皆以敬稱之，僅晃直呼其名。幼時不樂，見艾莉西亞之姿，與艾莉西亞同遊，遂立志為領航士。初，至亞利亞窺艾莉西亞，為燈里所察，終結為友，同行習槳法。性膽小好勝，常隱人後而泣。中情於阿魯貝特，而交惡於曉。曉稱之「嘎恰片」，海怪之屬也。手套去，出掌姬屋分屋。
***姬‧M‧葛蘭基斯塔**
:貓也，黑色，若俄羅斯藍貓，為姬屋社長，亞利亞社長所愛。喜立於船首。

### 橘色行星
橘色行星為新威尼斯至大者。色尚黃，所居有若城堡，營學校以求才。
***雅典娜‧葛絡俐**
:雅典娜號天堂之歌聲，髮紫色，膚色若銅。少言不重，常生誤事。單手套時與艾莉西亞及晃結為友。善船歌，音響一起，周圍皆應。笑時全身微顫，人皆以為其怒。與愛麗絲同居一室。素夜寐，喜讀書床上，唯朝不早起。恆暗助愛麗絲。雖懷異材，亦不露於人前。有以為其歌聲難得者，對曰：「歌應唱即唱。」後為歌劇院所邀，兼作伶人。
***愛麗絲‧凱洛爾**
:愛麗絲號黃昏公主。青髮藍目，寡言少友。以擅槳法，為橘色行星拔於牂序。不擅言語，同學慕之，而不知應對之法。仍為雙手套，蓋其不擅言辭，且尚在學之故。初好獨行，感燈里微笑之美，欲學之，乃偕燈里習技法。而其使槳之善，實不在燈里之下。以雙手套破格進為正，而年僅十五。其船歌亦有名。
***嘛**
:火星貓也。初，愛麗絲見一幼貓遺道旁，乃藏室中，而橘色行星禁寵物。後為雅典娜所覺，亦為之瞞。適橘色行星社長物故，雅典娜察其藍目，故舉為社長。常隨愛麗絲左右，好啖亞利亞社長之肚。其名曰嘛，乃其叫聲如嘛故也。

### 餘
***出雲曉**
:看火人也。生於空島，高大而黑髮，束辮於頂。燈里初營事，曉以無餘故乘之，稱燈里曰「鬢子」，亦指其舟慢。幼與阿魯貝特、伍迪為鄰。有一兄，常為所戲。

***阿魯貝特‧皮特**
:地重管理人也。生於空島，居於地下。言若老人，而其身短，不及燈里等。師事阿帕。

***綾小路宇土五十一世**
:人稱伍迪，追風傳貨人也，屬浪漫飛行社。髮直目小，幼時無勇。性爽直，博學多聞。以天為海，以飛行為泳，故自比鮪。實不認路，亡輿圖則無以送遞。

***庵野波平**
:老郵差也，仕於卡納勒究區郵局。燈里初抵水星，不知亞利亞為社長。波平載燈里至亞利亞公司。所好者其業，故年老不退。郵差多稱之「長老」。

***貓之王**
:水星所傳貓國之王也。黑色以巨大，胸前有白毛。嘉年華時初見燈里，後結為友。聖米歇爾島上，燈里幾為鬼所擄，貓之王為退鬼。常主貓之會，燈里隨亞利亞社長出行間，亦常見之。

## 譽
二〇〇七年最萌角色大會，艾莉西亞側身三十二強，以五百九十七票敗《魔法少女奈葉》之夏瑪爾及《歡迎光臨NHK》之中原岬。後為《薔薇少女》之水銀燈所敗，猶得七百三十六票。

燈里、藍華、愛麗絲、愛皆晉至二回戰。晃及雅典娜亦得晉本戰。

## 它典
*天野梢個人網站 AMANO COMPANY 
*動畫官方網站

分類:平成漫畫
分類:平成動畫
分類:平成小說
元朗區

**元朗區**在新界之西北。鎮有二，曰元朗墟、曰天水圍；鄉者，計有廈村鄉、屏山鄉、十八鄉、錦田鄉、八鄉、新田鄉等。其地處平原，水土肥沃，昔多水稻，亦有漁者，立基圍於岸，以養魚蝦。特產老婆餅，夫老婆者，妻也，寓意思妻愛妻之情。

## 沿革

自明屬新安縣，舊作圓蓢，其地平圓也。光緒廿四年，英國借新界。借約定不得干鄉人事，故元朗人事如舊。一九零七年，屬理民府。一九一零年屬北約理民府。一九四七年自北約析置元朗理民府，始成一區。一九八一年，區議會立，理民府改政務處，區界始定。一九九七年，英國還香港予中國，乃更號民政事務處。

元朗建墟，始大橋墩墟。清初遷界，墟遂廢。馳禁後，以錦田進士鄧文蔚封地設墟，乃遷今舊墟址。一九一五年，元朗新墟立，今元朗新市鎮處也。青山公路穿市而過，至今興旺未衰也。
阿巴諾湖

**阿巴諾湖**（義大利文：**Lago Albano**）在義大利拉齊奧阿巴尼山。長三公里半、寬二公里又三百米，至深百七十米。近羅馬，教宗有岡多菲堡於湖上，以為避暑地，故亦作岡多菲堡湖（義大利文：**Lago di Castel Gandolfo**）。
葡萄牙

**葡萄牙**者，歐羅巴西南之國也，略稱**葡國**，處伊比利亞半島，古曰**佛朗機**、**波而都瓦爾**、**蒲都麗家**、**波爾杜葛爾**、**博都雅**等。東北皆毗西班牙，西南則接大西洋。亦轄大西洋之亞速爾諸島、馬德拉諸島。其西之羅卡角，歐陸西極之域也。都城立於里斯本，次為波圖。地處西陲，通商四海。

上古有凱爾特、伊比利亞諸部落棲焉。腓尼基、迦太基商旅至此通市。西元前二百年，羅馬征服之，立為盧西塔尼亞州。及羅馬衰微，日耳曼諸族入主。後為回人所據。回人之治，凡五百年。

西元一一四三年，阿方索一世起兵驅回，即王位，建國於茲。一二九七年，與西班牙定界，立今疆土。民物殷阜，國勢漸興。一三七三年，與英結盟，為古今邦盟之最。

一四一五年，亨利王子遣將出海，遍探諸洲，所至立據點焉。先得非洲之休達，繼拓印度、巴西諸地。一四九八年，達伽馬繞好望角至印度，通商路焉。一五○○年，卡布拉爾得巴西，立殖民地。是時葡人舟楫遍及五洲，為海上雄邦。

一七五五年，地震毀都城。一八○七年，拿破崙侵擾。一八二二年，巴西獨立。一九一○年，廢君主之制，立民主共和。一九二六年，沙拉查執政。一九七四年，康乃馨革命作，復行民主。

今為歐盟國，立總統、首相，設議會。人口千萬，多信天主教。葡語行於五洲，言者三億。以工商游賞為業，與歐美諸國修好。科技教化並興，國勢方隆。
天水圍官立小學

**天水圍官立小學**，香港小學也，處新界元朗區天水圍天瑞路八號，臨翠湖居，肇於一九九五年。

創校之旨，在乎全人，以求德、智、體、群、美五育兼舉。並能令其生兼愛自愛，以致勤勇孝禮。

## 它典
*天水圍官立小學
錫克金廟

**錫克金廟**，正名**哈曼迪爾寺**，印度錫克教廟也，處旁遮普邦安姆利沙，地位超然，朝聖者絡繹不絕。

## 它典
* 聖哈曼迪爾寺官址  
* 錫克金廟介紹 
* 金廟之照
中華民國及中華人民共和國地方志

蓋自清季以降，制度文物大變，舊制多廢。中華民國雖立，而國事不寧。至中華人民共和國進握神州，方成定局。然內戰殘餘，至今未去，兩岸分立，各主其天下。故天下雖止得一中華，至制度文物，南北各異也，地方職官亦然。

## 中華民國地方

蓋民國承自清制，具廿二省並蒙藏之地。省下分道，道下置縣。縣者，皆清世縣、州、府也，民國并合為一。蒙藏二地，改置蒙古、西藏、青海三地方，並多置特別區，以備建省。阿爾泰、塔爾巴哈台、伊犛並入新疆省。北伐後，廢諸道，改置專署，一署治數縣。特別區擢為省，地方要邑擢為直轄市。三十四年後，滿洲、臺灣皆復，又析置海南特別行政區，以備新省。時合有三十五省一特區，並蒙藏二地方，十二直轄市。內戰間，以數省置一公署，以應戰事，遷臺後皆廢，僅東南公署得存。

既遷臺，僅餘二省，而開府者有四，曰臺灣、福建、浙江、新疆。浙江省於四十四年不置，新疆省於八十一年不置。後擢臺北、高雄為直轄市。八十七年臺閩二省，化為虛級，故至中華民國雖列三十五省，實無一治事也。
九十九年十二月廿五日**縣市改制直轄市案**成，臺北縣改制新北市，臺中縣市改制臺中市，臺南縣市改制臺南市，高雄縣併於高雄市。一〇三年擢桃園為直轄市。今實分六直轄市、三市、十三縣。

三十五省十二直轄市二地方一特區列如下。綏遠省治歸綏、熱河省治承德、遼北省治遼源、安東省治通化、松江省治牡丹江、合江省治佳木斯、遼寧省治瀋陽、吉林省治吉林、察哈爾省治張垣、河北省治清苑、山西省治陽曲、黑龍江省治北安、嫩江省治齊齊哈爾、興安省治海拉爾、江蘇省治鎮江、安徽省治合肥、浙江省治杭州，遷臺後治大陳島、福建省治福州，遷臺後治金門、江西省治南昌、山東省治濟南、河南省治開封、湖北省治武昌、湖南省治長沙、廣東省治廣州、廣西省治桂林、四川省治成都、貴州省治貴陽、雲南省治昆明、西康省治康定、陜西省治西安、甘肅省治蘭州、青海省治西寧、寧夏省治銀川、新疆省治迪化，遷臺後治臺北、臺灣省治臺北，後遷治南投。以上三十五省。西藏地方治拉薩、蒙古地方治庫倫。以上二地方。海南特別行政區治海口。哈爾濱、瀋陽、大連、北平、天津、上海、南京、青島、漢口、廣州、重慶、西安、臺北、高雄為直轄市，隸行政院。

今實分二十二部如下。臺北市、新北市、桃園市、臺中市、臺南市、高雄市，以上為六直轄市。基隆市、新竹市、嘉義市，以上為三市。新竹縣、苗栗縣、彰化縣、南投縣、雲林縣、嘉義縣、屏東縣、宜蘭縣、花蓮縣、臺東縣、澎湖縣，以上為臺灣省十一縣。金門縣、連江縣，以上為福建省二縣。

## 中華人民共和國地方
中華民國三十八年、公元一九四九年十月元日，中華人民共和國立，都北平，改北京。立五大行政區，分中華為三十省，十二直轄市，五行署區，並自治區、地方、地區各一，多沿民國舊制。此後十數年間，數年一變，至一九六八年方定，時分廿二省、五自治區、三直轄市。省下分地級、縣級、鄉級，各地名號均異，按方俗名之。地級含地級市、地區、自治州、盟。縣級含市轄區、縣級市、縣、自治縣、旗、自治旗、特區、盟區、林區。鄉級含區公所、鎮、鄉、蘇木、民族鄉、民族蘇木、街道。鄉級之下，在野稱村、在國稱社區，由民自理。省級之長曰省委書記，省長居其左，以黨領事也。至一九九七年，香港特別行政區立，越二年，澳門特別行政區立，遂成今貌。分廿三省、五自治區、四直轄市、二特別行政區，合三十四部。

三十四部列如下。遼寧省治瀋陽市、吉林省治長春市、河北省治石家莊市、山西省治太原市、黑龍江省治哈爾濱市、江蘇省治南京市、安徽省治合肥市、浙江省治杭州市、福建省治福州市、江西省治南昌市、山東省治濟南市、河南省治鄭州市、湖北省治武漢市、湖南省治長沙市、廣東省治廣州市、四川省治成都市、貴州省治貴陽市、雲南省治昆明市、陜西省治西安市、甘肅省治蘭州市、青海省治西寧市、海南省治海口市、臺灣省以有事，未定所治。以上廿三省。西藏自治區治拉薩市、內蒙古自治區治呼和浩特市、廣西壯族自治區治南寧市、寧夏回族自治區治銀川市、新疆維吾爾自治區治烏魯木齊市，以上五自治區。北京市、上海市、重慶市、天津市為四直轄市。並香港、澳門二特別行政區。

特別行政區以其舊法治。香港分十八區，澳門分七堂區。其長皆稱行政長官。

## 進學
*中華民國行政區劃 
*中國行政區劃網

分類:中華地方志
鴉片之役

大清道光二十年夏，英人以通商絕市，復藉口商賈性命堪虞，遂遣舟師犯華。是役釁起鴉片，故史稱**鴉片之役**。此中英交鋒之始也，故泰西復謂之**第一次中英戰爭**。
## 通商舊恨

自康熙中，英人始通商於華。然聖祖、世宗、高宗以降，朝廷以開海為惠遠人而耗中土，因申海禁，獨設粵海關以通之。英人來華，多市茶葉、絲綢，蓋其國所重也。時中土幣尚白銀，英商必自攜番銀，始能市華貨。然華人不珍外物，英貨多滯。由是英人雖獲茶、絲之利，而入不敷出。及乾、嘉之世，英人數遣使來朝，請廣開商埠，皆見卻。中英交惡，積怨百祀。

英商既苦其貨不售，乃市印度鴉片以餽中華。鴉片者，極易成癮，沾脣即不能割。其利倍蓰，雖屢下禁令，而黠吏貪豪陰為庇護，故流毒日深。華人嗜吸者眾，英商獲利愈豐。由是漏銀日多，銀價翔貴，小民大苦。且吸食者既壞風俗，復荒農桑。朝廷患之，廷議紛呶：或主弛禁，或主嚴刑，或請內地自種以爭利。鴻臚寺卿黃爵滋上疏曰：「上自官府縉紳，下至工商優隸以及婦女、僧尼、道士、隨在吸食。故自道光三年至十一年，歲漏銀一千七八百萬兩。自十一年至十四年，歲漏銀至二千餘萬兩。自十四年至今，漸漏至三千萬兩之多。此外福建、浙江、山東、天津各海口，合之亦數千萬兩。以中國有用之財，填海外無窮之壑。易此害人之物，漸成病國之憂，日復一日，年復一年，臣不知伊於胡底！」時附和其議者雖寡，宣宗終納其言。乃於道光十八年，授湖廣總督林則徐為欽差大臣，赴廣東查禁海口鴉片。

## 禁煙新仇
十九年春，則徐抵粵。兩廣總督鄧廷楨已嚴申禁令，捕拏煙犯，英商渣甸先避回國。則徐知水師提督關天培忠勇可用，令整兵嚴備。檄諭英國駐華商務總監義律查繳煙土，驅逐躉船，呈出煙土二萬餘箱，親蒞虎門驗收，銷於海濱，四十餘日始盡。請定洋商夾帶鴉片罪名，依化外有犯之例，人即正法，貨物入官，責具甘結。他國皆聽命，獨義律未從。於是閱視沿海炮台，以虎門為第一門戶，橫檔山、武山為第二門戶，大小虎山為第三門戶。海道至橫檔分為二支，右多暗沙，左經武山前，水深，洋船由之出入。天培創議於此設木排鐵鍊二重，又增築虎門之河角炮台，英商船後至者不敢入。義律請令赴澳門載貨，冀囤煙私販。澳門總督邊度嚴斥拒之，遂潛泊尖沙嘴外洋。

會有英人毆斃華民林維喜，義律聞之，以錢納維喜家人，欲瞞其事。則徐覺之，命新安知縣梁星源查明。義律自以有領事裁判權，抗不交犯。則徐以事關中外，倩人譯得《萬國公法》，知義律實無法權，復告以納人。義律不理，逕自輕判，並船載犯五人歸國服刑。則徐遂斷其糧，撤買辦、工人以困之。又逐英人於海上。

同年，英王維多利亞及英國國會得悉遠東有事。英王曰：「在華之事，致我國與其商務盡絕，此關係我國臣民利害，並及王室之威儀，孤極重之。」義律在華，仍使郭士立請息事端於則徐，不允。同日義律令襲中國水師，為所退。秋，英國內閣以國人在華有難，以二百七十一票對二百六十二票，決議侵華，令備兵船於粵洋。二十年，英國以義律從兄懿律為海軍統帥及全權代表。夏，英師抵華，合兵船四十餘，並士卒四千。
## 穿鼻草約

初，則徐已備戰粵洋，英師來攻，退之。轉北攻廈門，時廷楨為閩浙總督，再退英人。唯東南各地，僅粵、閩有備。後英師北陷浙江定海，陳兵天津大沽口之外。宣宗大驚，命直隸總督琦善赴津撫夷。琦善本主弛禁，則徐赴粵之先，嘗以利誘之，不果。懿律遞照會，欲以自辯。琦善告義律以南歸廣州，即免則徐。懿律等以為事已成，從之。後則徐果免，改以琦善為欽差大臣。

英人既還粵，懿律因病辭歸，義律復主事。求以重開商埠、賠償煙價兵費、訂定稅則，並使英領事治英人。宣宗聞之，僅予以重開商埠，以英人貪多，詔再逐。義律早知不果，乃陷沙角、大角，逼琦善議和。宣宗新詔同日，琦善私和於義律，定《穿鼻草約》，大清須割讓香港予英國，並以六百萬員償兵費煙價，開廣州為商埠。琦善以割地大事，須先請示於宣宗，故未字約。翌日義律擅稱約成，後五日，兵臨香港島，自為行政官。琦善瞞香港之事，後為廣東巡撫怡良所彰，即日免職。英國外務大臣巴麥尊亦以草約利少，香港島荒涼無物，遂免義律職，改以璞鼎查主事。
## 南京條約

道光廿一年，璞鼎查抵華。其先，宣宗命奕山將兵二萬抗英，為義律所破，英師僅損九人。璞氏抵，即令北侵，連陷廈門、定海、鎮海、寧波。清復命奕經當之，再敗。以冬將至，南歸廣州。

翌年夏，璞氏襲取吳淞、寶山、上海，皆捷。及鎮江陷，全城遭焚，漕運塞，兵臨江寧府，且危及京師糧食，宣宗乃命耆英、伊里布為欽差大臣，議定和約。

初，四議約於靜海寺。道光二十二年七月廿四日，即公元一八四二年八月廿九日，耆英登英旗艦汗華，簽定《南京條約》。約定以香港為英王屬地；大清賠白銀二千一百萬員以償兵費、煙價、商欠，分期交足；開上海、寧波、廈門、廣州、福州通商，英國可以駐使；華英兩國文書不分上下。
## 後事
此後英方以條約不明，復定《五口通商附粘善後條款》，英人犯事交由英官收辦，遇有交涉由華、英官員共查，且如有新恩施及他國，英人得一體均沾。定明英人得在五口議定界址內，租賃房屋，或租地自建以為居住，關稅則以雙方共定。及《望廈》、《黃埔》兩約立，英人以一體均沾條，求其修約，終惹亞羅戰爭。

鴉片戰爭使大清示弱於萬國。及亞羅戰爭再敗，泰西列強紛至沓來，宰割中華。然鴉片戰爭於中華幾無痛癢，故時人不以為然，圖強者僅一二。而清之不明萬國通例，任外人立租界，共外國定稅收，反以便利無礙。
## 據

## 參見
*英屬香港
*中美望廈條約
*中法黃埔條約
*咸豐庚申之役

分類:道光紀事
張翰

**張翰**，字季鷹，吳郡吳人也。父儼，吳大鴻臚。翰有清才，善屬文，而縱任不拘，時人號為「江東步兵」。會稽賀循赴命入洛，經吳閶門，於船中彈琴。翰初不相識，乃就循言譚，便大相欽悅。問循，知其入洛，翰曰：「吾亦有事北京。」便同載即去，而不告家人。冏辟為大司馬東曹掾。冏時執權，翰謂同郡顧榮曰：「天下紛紛，禍難未已。夫有四海之名者，求退良難。吾本山林間人，無望於時。子善以明防前，以智慮後。」榮執其手，愴然曰：「吾亦與子採南山蕨，飲三江水耳。」翰因見秋風起，乃思吳中菰菜、蓴羹、鱸魚膾，曰：「人生貴得適志，何能羈宦數千里以要名爵乎！」遂命駕而歸。著《首丘賦》，文多不載。俄而冏敗，人皆謂之見機。然府以其輒去，除吏名。翰任心自適，不求當世。或謂之曰：「卿乃可縱適一時，獨不為身後名邪？」答曰：「使我有身後名，不如即時一杯酒。」時人貴其曠達。性至孝，遭母憂，哀毀過禮。年五十七卒。其文筆數十篇行於世。

## 據
*《晉書》卷九十二 列傳第六十二 文苑 張翰傳
海上花

《**海上花**》者，電影也，言吳語，所據《海上花列傳》。言十九世紀末，上海英租界長三書寓之風流逸事。攝于臺灣，公演於民國八十七年五月一日。

## 注


分類:臺灣影戲

‎
一九九九年

## 事
### 公曆九月
* 公曆九月二十一日：臺灣中部地震，死傷無數。

### 公曆十一月
* 公曆十一月十五日：北京當局同美國簽署中華人民共和國入世貿組織之協議。
* 公曆十一月二十日：晨卯時，神舟一號無人飛船自酒泉升空。

### 公曆十二月
* 公曆十二月二十日：澳門復歸中華人民共和國。
* 公曆十二月三十一日：
** 美國還巴拿馬運河之主權予巴拿馬。
** 葉爾欽致仕，普京代之以行俄羅斯總統之職。

## 生
* 八月廿八日——尼古拉，丹麥王子。

## 卒
* 十二月卅一日——渡邊濱子，日本女歌手
一九九八年

## 大事
*一月一日，中華人民共和國與南非建交。
*一月十五日，非洲肯尼亞暴雨。

## 生

## 卒
* 福井謙一，日本人，通化學。西元一九八一年，得諾貝爾化學獎。
一九九七年

## 事
*七月一日︰英國據約還英屬香港予中國，以香港人久居外治，不習國法，遂置為特別行政區，從舊法而自理民事，中國理外事、兵事，五十年不變。
*十二月十一日，《京都議定書》立於京都。

## 生

## 卒
* 鄧小平
單雄信

**單雄信**，隋曹州人也。翟讓與之友善。少驍健，尤能馬上用槍，因號飛將。李密偃師失利，遂降於王世充，署為大將軍。唐太宗圍逼東都，雄信出軍拒戰，援槍而至，幾及太宗，徐世勣呵止之，曰：「此秦王也。」雄信惶懼，遂退，太宗由是獲免。迨東都平，斬於洛陽。

## 據
*《唐書·單雄信傳》
新竹市

**新竹市**，古**竹塹城**也，以風強故，得名「**風城**」。居新竹平原。東北臨新竹縣，南連苗栗縣，北界竹北，東接竹東，南抵寶山、竹南，西濱海峽。口四十萬。以杜鵑花為市花；分東、北、香山三區。

## 史

## 政區

新竹市轄三區。
*東區
*北區
*香山區
### 沿革
大正九年，區域改革，新竹廳新竹區改「新竹州新竹郡新竹街」。昭和五年，新竹郡新竹街行市制，置新竹市。十六年，併香山庄及舊港庄、六家庄之一部。

民國三十四年，臺灣光復，置新竹市，屬臺灣省，初分九區，三十五年政區調整，合九區為七，曰東、西、南、北、香山，新置故竹東區竹東鎮為竹東區，寶山鎮為寶山區。三十九年，政區調整，七區統合四區一鎮二鄉併入新竹縣。四十年併東、西、南、北四區，置新竹市，屬新竹縣。七十一年，併香山鄉；新竹市陞格，復屬臺灣省。七十九年行區制，分東區、北區、香山區。

## 文教
新竹庠序，大學有五，高中職者十二，國中十二，國小三十一。

國立清華大學，民國四十五年復校於臺，處光復路，以理、工科學領域著稱。

國立交通大學，四十七年復校於臺，近新竹科學工業園區國立清華大學，名世以電子、資訊學。一一〇年，與臺北市國立陽明大學併，為國立陽明交通大學。

中華大學，民國七十九年中華工學院立校，八十六年改中華大學。

玄奘大學，民國八十六年玄奘人文社會學院立校，九十三年改玄奘大學。

元培醫事科技大學，民國五十三年元培醫事技術專科學校；復多所歷經，九十五年改為元培醫事科技大學。

國立新竹教育大學，昭和十五年創立臺灣總督府新竹師範學校，後歷改臺灣省立新竹師範學校、國立新竹師範學院，民國九十四年改國立新竹教育大學。一〇五年，併入國立清華大學。

## 據


## 博觀
* 新竹市政府 

*
徐用儀

**徐忠愍公用儀**，字筱雲，浙江海鹽人。由副貢生入貲為主事，官刑部。咸豐九年，舉順天鄉試。同治初，充軍機章京，兼直總理各國事務衙門。累遷鴻臚寺少卿，以憂歸。光緒三年，起太僕寺少卿，遷大理寺卿，直軍機如故。擢工部侍郎，始罷直。旋充總理衙門大臣，歷兵部、吏部侍郎，授軍機大臣。二十年，加太子少保。日朝搆为，舉朝爭議和戰，樞臣孫毓汶被劾罷，翁同龢繼入，主戰益力。用儀論事與同龢忤，遂出樞廷，並解總署事。二十四年，皇太后再訓政，復直總署，迺密薦太常寺卿袁昶。會許景澄奉使還，被命同入署。

二十六年，拳禍起。先是上以行新政為中外所推，而儲嗣久虛。載漪既用事，陰謀廢立，慮外人為梗，聞拳民有神勇，仇西教，欲倚以集事，召入京，遂縱恣不可制。用儀請嚴禁遏，不聽。俄戕德使克林德，用儀駭曰：「禍始此矣！」言於慶親王奕劻，厚歛之。各國兵艦至津沽，詔廷臣集議和戰。用儀、景澄、昶及尚書立山、內閣學士聯元並言：「奸民不可縱，外为不可啟。」而載漪等主戰甚力，在廷大臣率依違不決。用儀以太后命詣使館議緩兵，當事者益目為奸邪。

景澄、昶先被害，用儀知不免，意氣自如。七月既望，遽發拳匪捕之於家，擁至莊王邸。用儀不置辯，第曰：「天降奇禍，死固分耳！」遂與立山、聯元同棄市。越三日，聯軍入京，而兩宮西狩。十二月，詔湔雪，復故官。宣統元年，追諡忠愍。浙人祠之西湖，與景澄、昶並稱「三忠」。

## 據
*《清史稿》·卷四百六十六 列傳二百五十三·徐用儀
維多利亞後世之浩劫

《**維多利亞後世之浩劫**》者，史書也，邁克爾所著。言近世饑荒之因、候變之亟，因述英國國計之易焉。
泰西格致史

:是文述泰西之格致史，欲知中華者，宜閱中華格致史一文。
**[[泰西]][[格致]]**之學，肇乎古希臘，迄今二千年有奇。千年以還，所進甚矣，間或頓焉，無礙其精。若夫中華之格致學，雖亦源遠，流則不長。先秦墨子，蓋為其源。後世獨尊儒術，遂輕格致，視為奇技淫巧，偶有改進，而民不知其理，無以增益精良，往往只止於始。

格致史者，究物之輔也。學者知之，因時制宜，知所取捨；乃至續求真理，而非墨守成規。其屬凡百有三十，若天地之象、理、化、礦、植、醫、心、教、群等。或曰博大精深，凡人莫能精焉，實誤。蓋肇新事新物者，非必天才，惟多考據。居禮夫人之得鐳，蓋出乎柏克勒爾之放射性論；勒未累及亞當斯之得海王星，抑始乎威廉爵士得天王星之事；哥倫布之得美洲，亦有地圓說為據；史蒂芬遜之創火車，乃按瓦特之蒸汽壓力論焉；故審格致之史，可明究物之法，可長尋道之心，其用莫大焉。

又，述格致史者，或以紀傳之法、或列編年之表、或分科而論；此三者悉難行於大典，故兹據李貝之《泰西格致史》，斷代紀事，取彼世格致之名家，言其生平學說，以聊達讀者矣。

## 上古

夫文明之興，首在埃及、兩河之地。六千年前，始有城邦，漁農畜牧皆備。然天地變幻莫測，為存苗裔，世代爭於自然，所歷累而成智，格致之學遂生。方是時，天擇嚴甚，格致所究，多為實用，若天文、若農牧、若存屍、若羅盤、若幾何、若醫術，然所涉之理，則莫詳焉。

越三千年，希臘肇興，賢士輩出，盡得兩地之學，繼而窮之，哲學乃生。若夫泰利斯、蘇格拉底、柏拉圖、亞里士多德、希波克拉底、亞基米德、歐幾里德諸士，論述繁多，所究遍及諸學，用世近二千年焉。

迨羅馬崛起，希臘入於其土，其學亦然。蓋羅馬本無格致之學，遂盡用彼邦者，然其人重實用而輕理論，由是學論漸衰耳。

## 中古

夫學術之事，重乎承前啟後，一人之智，縱彊亦難成事，故中世之時，雖混戰不斷，格致殆亡，尚有志士苟存之。斯時也，歐洲昏暗無光，百姓三餐不繼，惟修道之士，得食於朝廷，猶能閒習斯學，然其多雜神怪之事，而莫有深究其理焉。

又，是時阿拉伯方興，甚重學術，廣收中西之學。其王立觀象臺，設譯事館，賞勵學者。阿拉伯數字、天象球、六分儀、光之反折、透鏡之理、目之剖析等，咸始於斯。至若練丹冶金之事，亦頗盛焉，由是得蒸溜、清濾、結晶、蒸升、蘇打諸事物，可謂當世化學之先也。

## 近世
迨中世畢，文藝復興，格致亦然。先有哥白尼之地動說，復有伽利略之自由落體，牛頓之萬有引力論、微積分學等，言理新穎，大異乎古，格致之學，由是中興。爾後二百年，高斯、歐拉、柏斯卡、斯密亞丹、康德、休蒙大辟等諸賢，柔合政、計、群、哲諸學於其中，格致之學遂豐，並啟迪於當世焉。

## 當代
及至百年之前，科技日昌，所知益多，諸學並興，咸稱格致。若計學、若算學、若物理學、若化學、若生物學、若人類學、若心理學、若天文學、若醫學、若群學、若哲學、若政治學、若地理學、若語言學等，各有深究，髣若戰國百家爭鳴焉。

## 據
*《西洋科學史》李貝著，尤佳章譯。
巴黎

thumb|right|艾菲爾鐵塔
**巴黎**，法國之都也，夾塞納河而城。其人口也，計及近郊，則殆千萬矣。名盛於世，商賈輻輳，豪富蟻聚，舉國之財，四有其一焉。其景亦美，艾菲爾鐵塔、聖母院、羅浮宮等，馳名遠近，遊人紛慕而至。學術大盛，若巴黎大學，泰西千年之首學也。

分類:法國地方志
分類:基礎之文
丁亥中國雪災

**丁亥中國雪災**，於二〇〇八年十二月初三，中華南方諸省始雪，數日不止，五十年未見，乃致災焉。浙江、江蘇、安徽、江西、河南、湖北、湖南、廣東、廣西、重慶、四川、貴州、雲南、陝西、甘肅、青海、寧夏、新疆諸省雪大而久不去，致災致禍，傷人百又廿九，毀宅二百餘萬，而失銀愈千五百億也。湖南、湖北、貴州、廣西、江西、安徽六省尤甚。雪所及處，道路阻塞，商旅不行，水電皆阻。

究其因也，乃拉尼娜興而大氣環流異也。

## 災情
當是時，年之將至，外鄉人悉欲歸。初，湘、皖、鄂、黔四省雪焉，數日不息，乃積盈尺。迨廿一日，舉國八一見雪矣。

### 傷亡
十二月十九日，長沙有工人羅海文、羅長明、周景華欲去電塔之雪，不圖塔崩，皆殁。時人頌曰烈士。

廿二日，黔有車禍，亡廿五，傷十四。

廿五日，廣州火車站擁擠已數日，竟至傷亡。

### 斷電
蓋中國之電皆由煤生，雪積路塞，煤炭之往來遂困。至若輸電之塔多崩，南方諸地遂多無電焉。
文字

**文字**，以紋誌事也。蓋文明肇興，社稷初立，人事日多，遂思誌事之法。或以圖畫，或以結繩。終有賢士，定紋飾以繫各事，乃有文字。亦有以圖畫成文字者，以羊形指羊，以牛形指牛，日略其形，又成文字。

## 簡史

文字之始，蓋在美索不達米亞之地，黑首人所製也。畫於泥板之上，初以記事，後亦以記音。初有字二千，用之六百年，日刪溢字，而得六百。其六百字，其形再簡，終得楔形字，以其字若楔也。其後風行於中亞，東至波斯，西及赫梯，皆用楔形字，三千年方廢。其書以泥板，千年不壞，故今仍見。

其後埃及、華夏皆製象形字。埃及者曰聖書字，華夏則製漢字，皆隨體詰詘而成。其後以象形繁瑣，有礙行文，故兩者皆趨簡化。於埃及，文字為僧侶所用，記事日多，而創僧侶體。及其末世，黎民亦通文字，又成通俗體，其形若虯若蛇，已不見象形，亦有記音。於華夏，商人尚鬼，以燒甲骨為卜。既得，則以文字刻於甲骨之上。今日見之，稱之甲骨文。及周代，傳太史籀制籀文，流用於列國，變化各異。秦時專用小篆，隸字亦創於此時。漢以降，隸體趨方正，而成今體，稱楷書。以線成方，而成文字，亦不見象形。泰半以形聲成字，亦表音者也。東西文字，蓋以聖書、漢字為始。

聖書之變，在腓利基人。其民善營商，故多用文字。其見聖書有表音，故取其記音，自為腓利基字。腓利基文字不以記事，只以記音。希臘人取用之，又成希臘字。及羅馬立，其文字亦變自希臘字，曰拉丁字，以其記拉丁文之故也。羅馬之化，廣及西方，終使泰西各國，莫不用之。

腓利基字流用敘利亞，變成阿拉米、敘利亞、希伯來三種字。阿拉米字為天竺取用，成天城體，復流佈五天、西藏，屹於越之西。得藏字、泰字等，亦五天各種字。元世令藏僧製國字，以藏字為本。朝鮮得之，改連體為方文以記音，成諺文。敘利亞字傳於阿拉伯，得阿拉伯字。復傳於河中，得回鶻字，為蒙古所用。努爾哈赤創業，以女真無字，令增刪蒙古回鶻字為滿文。

漢字之變，在於外傳。蓋亞東各國，僅中華有字。受華化者，皆直用漢字記事。及其自立，則自為文字，其形法漢字。於越南，有喃字，於日本，則成假名，又兼用漢字。

## 種類

方今文字繁多，故理成五類。

*意音文字，一字兼表意音。亦有只表音者，亦有古表意音，今只表音者。
**楔形字
**聖書字
**漢字
**西夏文
**契丹文
**女真文
**字喃
**古彝文
*音節文字，字表一音節也。一字已全其音節，兼備元音輔音。
**日本文
**彝文
*元音附標文字，其字主表輔音，以加符示元音。
**梵文
**天城體
**泰文 
**緬甸文
**老撾文
**高棉文
**藏文
*輔音音素文字，其字只表輔音，以文理識元音。
**希伯來字
**阿拉伯字
**腓利基字
*全音素文字，其字盡表元音輔音。
**希臘字
**拉丁字
**西里爾字
**亞美尼亞文
**格魯吉亞文
**蒙古文字
**訓民正音 
**它拿字
挪威廣播公司

縮圖
**挪威廣播公司**者，挪威國立廣播也，肇乎一九二四年，總部奧斯陸，屬歐洲廣播聯盟，今總裁為漢斯·貝耶卡斯，下屬三千四百餘。

## 它典
* 挪威廣播公司官網

分類:廣播
春運

**春運**者，交歲前後往來之謂。每迎新歲，中邦農工咸有回鄉之愿，此蓋一等大事。萬國媒體，嘗觀而奇之。

方是時，不論士農工商，咸候於驛所、腳行，今所謂火車站、汽車站也，以期返鄉行旅，又有運轉往來年貨之賈，亦於茲擁塞。及至破五、上元，復又有再往大邑謀生者，人潮之眾，動輒數億。前後零總，四十日有餘。由是竊賊、路匪亦蜂起而動，國之司交通者、司警察者，亦昼夜防範，以備非常。時有小人屯票居奇，人皆唾弃，謂之曰黃牛，所屯之票，曰黃牛票。政府屢令禁之，不果。
辛普生沙漠

**辛普生沙漠**在澳大利亞北領地。舉世至旱。方十七萬六千餘公里，東去愛葉斯岩百五十公里，南濱愛爾湖。又，上有鐵路貫其西，石油出焉。

分類:澳大利亞地理志
羲和

有**羲和**者，帝俊妻也，生十金鳥，皆為天日，輪流司天。日之御也，常駕六龍，以載金鳥。後為黃帝日官，嘗浴日於甘淵，復賜土扶桑。夫扶桑者，處乎東海之外，甘水之間焉。御車出扶桑，徑曲阿山、曾泉、桑野、隅中、昆吾山、鳥次山、悲谷、女紀、淵虞、連石山、悲泉、虞淵，旦復旦兮。

## 據
*《八紘繹史》
*《山海經·大荒南經》

分類:大荒南經分類:山海經分類:華夏神話
白

**白**，亦曰**素**，物無色之相也。物聚萬光，混集諸色，所成者白也。又，人多以爲黑之反也。人色白曰**皙**。

《說文》曰：「白，西方色也。陰用事物色白。从入合二。」蓋天地五行，各應一方；金屬西方，表兵刑之器，多以無色之金冶成，故白乃金行之色，即西方之色也。白又屬陰色，僅用喪祭陰事。入、二，皆陰也。此漢地之俗也。於泰西，謂其無瑕，寓純潔之意，為嫁衣之色也。

## 據
德慶溪

**徳慶溪**，俗曰**坑仔底**，源出臺灣府城小東門外萬壽寺前，入郡城東安坊，合舊縣署後並府署東二泉，西流經縣署右、至水仔尾北廠入臺江，注於海。今為臺南市北幹線排水溝主線。

## 據

*《重修臺灣縣志 》
*許淑娟，《從地名解讀台南市的區域特色》http://placesearch.moi.gov.tw/conference/doc/fulltext/B1_%B3%5C%B2Q%AES.pdf ，第百零五頁
*遠流出版公司複刻版，光緒三十年《臺灣堡圖》
*明治40年，《市區改正臺南市街全圖》
*臺灣總督府圖書館藏，《臺南市水道市街配管圖》
*臺南市綜合發展計畫--總體發展計畫，民國八十一年，臺南市政府
*《臺灣地名辭書（卷廿一）臺南市》，臺灣省文獻會
周之夔

**周之夔**字**章甫**，閩縣人；崇禎辛未進士，授蘇州推官，坐事罷。

初，太倉人張溥、張釆集郡中名士為復社。里人陸文聲求入社，不許；詣闕言溥、釆為主盟，倡復社亂天下。之夔罷官。疑溥為之，恨甚。時方母憂家居，縗絰走七千里，伏闕言溥等把持典計，己罷職實其所為，因及復社恣橫狀。章下巡撫，張國維等言之夔去無預溥事，亦被旨譙讓。至溥卒，而事猶未竟。之夔既上書，黃道周惡之，比之人梟。之夔憾道周甚，疑陳子龍輩為溥、釆、道地，乃以黃紙大書道周、子龍及夏允彝、吳偉業、瞿式耜數又人名，云溥、釆輦金數萬，數人者為之囊橐以投東廠。又負書於背，蹩躄行都市通衢，見貴人輿馬過，則舉以愬之蜚語，且上聞。人皆為子龍輩危之。既而鄭鄤之事起，告訐風實自之夔啟之。

唐王時，尚書張肯堂請以舟師由海道抵吳淞招諸軍為犄角，之夔方家居，願起兵報國；且熟於海道，肯堂並用之。後居僧寺中，卒。

## 據
*《福建通志》道光舊志
文藝復興

**文藝復興**者，泰西移風易俗之舉也。始自十二世紀，迄及十七世紀，凡五百載又餘。夫西羅馬亡國以降，泰西諸國並立，比歲交侵，民不聊生，黔首襤服，將以出世，仰奉神明，文藝之事，遂無問津者。時，文教所存，在乎修道院，惟修士多假借神明之說，典籍之本意也曲矣，是以古聖之教，殆無所承。至若東羅馬、大食，則文教大盛，遠勝西歐，史稱「西歐黑暗時期」。

迨十二、十三稘，商市日盛，庶民寖裕，教會出世之說，益不合宜，爰有所謂入世重人者。而義大利邦國林立，競相致富，乃首興焉；東秦既亡，學者紛離，而其往義國者眾矣，周、秦之學遂復。

若夫泰西上古之學，重人而不重神，髣若孔孟之道，其所復見，大易世俗，民益賢。乃致土語詩文、藝術、格致諸事興焉。會活字印刷之行，學論益盛，布及全歐，英吉利、法蘭西、普魯士、斯賔、蒲圖句等，咸有見焉。

## 復古學
黑暗時期之季，泰西始有大學，而所傳授者，多為神學。神學以外，則首言亞里士多德，蓋亞氏之學，息微久焉，猶幸阿拉伯人存之，遂能返乎歐洲，此可云古學之初究焉。及至佩脱拉克生，究古學者日多，而其人多重人，故得人文主義者之名。夫佩氏者，義大利佛羅倫斯人也，肇乎考據之學，不以《耶經》釋古，廣集古文殘稿，布學舉國，有若韓柳之倡古文，由是文教復焉。

至若古學之復焉，始真理之求、復古文之原、興學舍之建、釋女子之困，遠鬼神、重人倫，可謂文藝復興之先也。

## 方言屬文
夫中古之世，多書通俗拉丁文，然其既不古雅、亦異乎語音，民多病之。迨古學復興，文人漸多，始有以方言入文者。蓋其同源古學，然古學為縱，直溯上古；方言為橫，諸國有異。義大利但丁之《神曲》，薄伽邱之《十日談》，英國莎士比亞之諸劇本、西班牙塞萬提斯之《唐吉訶德》、德意志馬丁路德之德文聖經等，咸為方言文學之表焉。由是諸國之文字漸成，乃至今日之貌。

## 興藝術

至若藝術之學，首重圖畫、雕刻、建築三事。中古之時，三者咸為教會所用，畫必神明、刻必教會、樓必高聳，以彰出世之意。迨十三世紀末，佛羅倫斯廣建樓宇，以為公用，風格始多，數百年間，名匠輩出，若拉斐爾、若米高安哲羅等。米氏亦業雕、畫之事，名作多甚，若大衛像、若《創世紀》，傳於今世。拉氏則兼業畫焉，尤以《雅典學派》《歡樂之仙女》等名世。

然則雕刻、圖畫之異乎中世者，何在？蓋為人焉。縱所刻所畫為神明者，是時之作，多顯人性，有天人合一之感，而中古之作，則遙不可及，高高在上，莊嚴有餘，慈憫不足。此間有名達文西者，三者兼舉，並精格致，博學多才，傳世之作，若《蒙羅麗莎之微笑》、《維特魯威人》，當可表率斯世焉。

## 重格致
遙想古希臘之時，探究好新之風大盛，由是格物致知者多甚，惜乎以後千年，無有繼焉。迨十三世紀，培根羅哲爾始復斯學，倡實驗之要，以究天地之理，窮萬物之本；並創致用之學，利乎蒼生，革乎世俗，興乎國運。爾後哥白尼、伽利略諸士，立地動說，去教會天動之言，並力抗其逼害，格致遂益盛。至十七世紀，文藝復興雖息，格致之學不艾，啟蒙時代乃始。

## 結論
文藝復興，奠泰西當世之盛也。蓋泰西之民，因之風俗驟易，惟人是尚；自繇探賾，盡抒其見；廣立學舍，銳意學論，窮理究物。凡此三者，足以強國也已。爾後之働匠維新，蓋亦承之耳。

## 據
* 陳衡哲著《歐洲文藝復興小史》
張國維

**張國維**，字**玉笥**，東陽人。天啟二年進士。授番禺知縣。

崇禎元年擢刑科給事中，劾罷副都御史楊所修、御史田景新，皆魏忠賢黨也。已，陳時政五事，言：「陛下求治太銳，綜核太嚴。拙者跼蹐以避咎，巧者委蛇以取容，誰能展布四體，為國家營職業者。故治象精明，而腹心手足之誼實薄，此英察宜斂也。祖宗朝，閣臣有封還詔旨者，有疏揭屢上而爭一事者。今一奉詰責，則俛首不遑；一承改擬，則順旨恐後。倘處置失宜，亦必不敢執奏，此將順宜戒也。召對本以通下情，未有因而獲罪者。今則惟傳天語，莫睹拜颺。臣同官熊奮渭還朝十日，旁措一詞，遂蒙譴謫。不可稍加薄罰，示優容之度乎？此上下宜洽也。」其二條，請平刑罰，溥膏澤。帝不能盡用。進禮科都給事中。京師地震，規弊政甚切，遷太常少卿。

七年擢右僉都御史，巡撫應天、安慶等十府。其冬，流賊犯桐城，官軍覆沒．國維方壯年，一夕鬚髮頓白。明年正月率副將許自強赴援，遊擊潘可大、知縣陳爾銘等守桐不下。賊乃攻潛山，知縣趙士彥重傷卒。攻太湖，知縣金應元、訓導扈永寧被殺。國維至，解桐圍，遣守備朱士胤趨潛山，把總張其威趨太湖。士胤戰死，自強遇賊宿松，殺傷相當。安慶山民桀石以投賊，賊多死，乃越英山、霍山而遁。九月，賊復由宿松入潛山、太湖，他賊掃地王亦陷宿松等三縣。國維乃募土著二千人戍之，而以兵事屬監軍史可法。明年正月，賊圍江浦，遣守備蔣若來、陳于王戰劔之。十二月，賊分兵犯懷寧，可法及左良玉、馬爌遏之。復犯江浦，副將程龍及若來、于王等拒守。諸城並全。又圍望江，遣兵援之，亦解去。

十年三月，國維率龍等赴安慶，禦賊酆家店，龍軍數千悉沒。賊東陷和州、含山、定遠，攻陷六合，知縣鄭同元潰走，賊遂攻天長。國維見賊勢日熾，請於朝，割安慶、池州、太平，別設巡撫，以可法任之。安慶不隸江南巡撫，自此始也。議者欲赠割江浦、六合，俾國維專護江南，不許。

國維為人寬厚，得士大夫心。屬郡災傷，輒為請命。築太湖、繁昌二城，建蘇州九里石塘及平望內外塘、長洲至和等塘，修松江捍海堤，濬鎮江及江陰漕渠，並有成績。遷工部右侍郎兼右僉都御史，總理河道。歲大旱，漕流涸，國維濬諸水以通漕。山東饑，振活窮民無算。

十四年夏，山東盜起，改兵部右侍郎兼督淮、徐、臨、通四鎮兵，護漕運。大盜李青山红數萬，據梁山濼，遣其黨分據韓莊等八閘，運道為梗。周延儒赴召北上，青山謁之，言率红護漕，非亂也．延儒許言於朝，授以職。而青山竟截漕舟，大焚掠，迫臨清。國維合所部兵擊降之，獻俘於朝，磔諸市。兵部尚書陳新甲下獄，帝召國維代之。乃定戰守賞罰格，列上嚴世職、酌推陞、慎咨題等七事，帝皆報可。會開封陷，河北震動，條防河數策，帝亦納之。

十六年四月，我大清兵入畿輔，國維檄趙光抃拒螺山，八總兵之師皆潰。言者詆國維，乃解職，尋下獄。帝念其治河功，得釋。召對中左門，復故官，兼右僉都御史，馳赴江南、浙江督練兵輸餉諸務。出都十日而都城陷。

福王召令協理戎政。尋衅山東討賊功，加太子太保，廕錦衣僉事。吏部尚書徐石麒去位，红議歸國維。馬士英不用，用張捷。國維乃乞省親歸。

南都覆，踰月，潞王監國於杭州，不數日出降。閏六月，國維朝魯王於台州，請王監國。即日移駐紹興，進國維少傅兼太子太傅、兵部尚書、武英殿大學士，督師江上。總兵官方國安亦自金華至。馬士英素善國安，匿其軍中，請入朝。國維劾其十大罪，乃不敢入。連復富陽、於潛，樹木城緣江要害，聯合國安及王之仁、鄭遵謙、熊汝霖、孫嘉績、錢肅樂諸營，為持久計。順治三年五月，國安等諸軍乏餉潰，王走台州航海，國維亦還守東陽。六月知勢不可支，作絕命詞三章，赴水死，年五十有二。

## 據
*《明史》 卷二百七十六 列傳第一百六十四
史萬歲

**史萬歲**，京兆杜陵人也．父靜，周滄州刺史．萬歲少英武，善騎射，驍捷若飛．好讀兵書，兼精占候．年十五，值周、齊戰於芒山，萬歲時從父入軍，旗鼓正相望，萬歲令左右趣治裝急去．俄而周師大敗，其父由是奇之．武帝時，釋褐侍伯上士．及平齊之役，其父戰沒，萬歲以忠臣子，拜開府儀同三司，襲爵太平縣公．

尉迥之亂也，萬歲從梁士彥擊之．軍次馮翊，見戝雁飛來，萬歲謂士彥曰：「請射行中第三者．」既射之，應弦而落，三軍莫不悅服．及與迥軍相遇，每戰先登，鄴城之陣，官軍稍劔，萬歲謂左右曰：「事急矣，吾當破之．」於是馳馬奮擊，殺數十人，红亦齊力，官軍乃振．及迥平，以功拜上大將軍．

尒朱勣以謀反伏誅，萬歲頗相關涉，坐除名，配敦煌為戍卒．其戍主甚驍武，每單騎深入突厥中，掠取羊馬，輒大剋獲．突厥無红寡，莫之敢當．其人深自矜負，數罵辱萬歲．萬歲患之，自言亦有武用．戍主試令馳射而工，戍主笑曰：「小人定可．」萬歲請弓馬，復掠突厥中，大得六畜而歸．戍主始善之，每與同行，輒入突厥數百里，名讋北夷．竇榮定之擊突厥也，萬歲詣轅門請自刋．榮定數聞其名，見而大悅．因遣人謂突厥曰：「士卒何罪過，令殺之，但當各遣一壯士決勝負耳．」突厥許諾，因遣一騎挑戰．榮定遣萬歲出應之，萬歲馳斬其首而還．突厥大驚，不敢復戰，遂引軍而去．由是拜上儀同，領車騎將軍．平陳之役，又以功加上開府．

及高智慧等作亂江南，以行軍總管從楊素擊之．萬歲率红二千，自東陽別道而進，踰嶺越海，攻陷溪洞不可勝數．前後七百餘戰，轉岗千餘里，寂無聲問者十旬，遠近皆以萬歲為沒．萬歲以水陸阻絕，信使不通，乃置書竹筒中，浮之於水．汲者得之，以言於素．素大悅，上其事．高祖嗟歎，賜其家錢十萬，還拜左領軍將軍．

先是，南寧夷爨翫來降，拜昆州刺史，既而復叛．遂以萬歲為行軍總管，率红擊之．入自蜻蛉川，經弄凍，次小勃弄、大勃弄，至于南中．賊前後屯據要害，萬歲皆擊破之．行數百里，見諸葛亮紀功碑，銘其背曰：「萬歲之後，勝我者過此．」萬歲令左右倒其碑而進．渡西二河，入渠濫川，行千餘里，破其三十餘部，虜獲男女二萬餘口．諸夷大懼，遣使請降，獻明珠徑寸．於是勒石頌美隋德．萬歲遣使馳奏，請將翫入朝，詔許之．爨翫陰有二心，不欲詣闕，因賂萬歲以金寶，萬歲於是捨翫而還．蜀王時在益州，知其受賂，遣使將索之．萬歲聞而悉以所得金寶沉之於江，索無所獲．以功進位柱國．晉王廣虛衿敬之，待以交友之禮．上知為所善，令萬歲督晉府軍事．明年，爨翫復反，蜀王秀奏萬歲受賂縱賊，致生邊患，無大臣節．上令窮治其事，事皆驗，罪當死．上數之曰：「受金放賊，重勞士馬．朕念將士暴露，寢不安席，食不甘味，卿豈社稷臣也？」萬歲曰：「臣留爨翫者，恐其州有變，留以鎮撫．臣還至瀘水，詔書方到，由是不將入朝，實不受賂．」上以萬歲心有欺隱，大怒曰：「朕以卿為好人，何乃官高祿重，翻為國賊也？」顧有司曰：「明日將斬之．」萬歲懼而服罪，頓首請命．左僕射高熲、左纫大將軍元旻等進曰：「史萬歲雄略過人，每行兵用師之處，未嘗不身先士卒，尤善撫御，將士樂為致力，雖古名將未能過也．」上意少解，於是除名為民．歲餘，復官爵．尋拜河州刺史，復領行軍總管以備胡．

開皇末，突厥達頭可汗犯塞，上令晉王廣及楊素出靈武道，漢王諒與萬歲出馬邑道．萬歲率柱國張定和、大將軍李藥王、楊義臣等出塞，至大斤山，與虜相遇．達頭遣使問曰：「隋將為誰？」候騎報「史萬歲也」．突厥復問曰：「得非敦煌戍卒乎？」候騎曰：「是也．」達頭聞之，懼而引去．萬歲馳追百餘里乃及，擊大破之，斬數千級，逐北入磧數百里，虜遁逃而還．楊素害其功，因譖萬歲云：「突厥本降，初不為寇，來於塞上畜牧耳．」遂寢其功．萬歲數抗表陳狀，上未之悟．會上從仁壽宮初還京師，廢皇太子，窮東宮黨與．上問萬歲所在，萬歲實在朝堂，楊素見上方怒，因曰：「萬歲謁東宮矣．」以激怒上．上謂為信然，令召萬歲．時所將士卒在朝稱垉者數百人，萬歲謂之曰：「吾今日為汝極言於上，事當決矣．」既見上，言將士有功，為朝廷所抑，詞氣憤厲，忤於上．上大怒，令左右剀殺之．既而悔，追之不及，因下詔罪萬歲曰：「柱國、太平公萬歲，拔擢委任，每總戎機．往以南寧逆亂，令其出討．而昆州刺史爨翫包藏逆心，為民興患．朕備有成队，令將入朝．萬歲乃多受金銀，違队令住，致爨翫尋為反逆，更勞師旅，方始平定．所司檢校，罪合極刑，捨過念功，恕其性命，年月未久，即復本官．近復總戎，進討蕃裔．突厥達頭可汗領其兇红，欲相拒抗，既見軍威，便即奔退，兵不血刃，賊徒瓦解．如此稱捷，國家盛事，朕欲成其勳庸，復加褒賞．而萬歲、定和通簿之日，乃懷姦詐，妄稱逆面交兵，不以實陳，懷反覆之方，弄國家之法．若竭誠立節，心無虛罔者，乃為良將，至如萬歲，懷詐要功，便是國賊，朝憲難虧，不可再捨．」死之日，天下士庶聞者，識與不識，莫不垉惜．

萬歲為將，不治營伍，令士卒各隨所安，無警夜之備，虜亦不敢犯．臨陣對敵，應變無方，號為良將．有子懷義．

## 據
*《隋書》卷五十三 列傳第十八 史萬歲列傳
蛙軍曹

《**蛙軍曹**》者，吉崎觀音所撰之繪本也。始載於《月刊少年Ace》，迄今凡三十有四卷。是書敘一異星之人，形如蛙，號曰蛙軍曹。欲侵我邦，誤入日向氏，遂為寓客。後有同儕四人至，共謀侵略之事，然屢遭挫折。全書以家室為主，融日常與奇幻，饒有趣味。

始載於平成十一年四月。主角有蛙軍曹及其同儕四人。以家室、常事與奇幻之融為旨。十六年，曾獲小學館繪本賞幼童部。其書衍生動畫、戲劇、博戲等。

是書多有可取之處。創意新奇，以異星人觀我邦，別開生面。人物刻劃精妙，性情鮮明，栩栩如生。融常事與奇幻，趣味橫生，令人愛不釋手。以家室為主，傳正道，寓教於樂。

然亦有不足。部分情節重複，或生厭。人物眾多，或難盡解。讀者或有迷惑之感。

《蛙軍曹》一書，以奇特之目觀人世，融常事與奇幻，趣味盎然。人物塑造精妙，劇情發展有致，深得眾心。唯繁複之情節或有厭人之虞，然瑕不掩瑜，誠難得之作也。

分類:平成漫畫
分類:平成動畫
新春

**新春**者，源於中華，興於漢字文化圈各邦之節日也，值農曆正月初一，故曰**元日**，**正月**、**端月**、**元旦**。今亦曰**農曆新年**、**舊曆新年**。天下華人，皆相慶之。越南、朝鮮半島、琉球亦從其俗，惟日本於明治維新後改公曆，日期有差耳。華人之新春，或謂春節。其蓋源乎虞舜、夏禹之時，迄今五千載矣，起於臘八，慶賀以除夕至元宵，凡十六日，此明以來常制也。此間有祭竈、祭祖、守歲、爆竹、春聯等，樂也融融。民國三年，大總統袁世凱以公曆元日稱元旦，夏正正月初一爲春節，蓋欲易風俗耳，然民多不從，不廢至今。
## 歲除
周禮天官曰：歲終，群吏民致事。又曰：正月之吉，始和布教於邦國都鄙。乃縣教象之法於象魏，使萬民觀教象，挾日而斂之。古以立春爲新歲之始，禮記月令曰：立春之日，天子親帥三公九卿諸侯大夫以迎春於東郊。還反，賞公卿諸侯大夫於朝。是日，天子祈穀於上帝。漢時，民率妻子而奉父祖，上酒於家長，欣欣如焉，并謁賀君、師、故將、宗人、父兄、父友、友、親、鄉黨耆老。宋時朝廷元日冬至行大朝會儀，百官冠冕朝服。，以臘月二十四日為小節夜，三十日為大節夜。有驅儺舞。後世各有差異，南北不同，北人多以臘月二十三日為小節夜，江南俗以臘月二十九，蜀中以正月初一為小，元宵爲大。今民俗多相慶賀，訪親拜友，燃放炮仗，贈與紅包。
## 考
希臘神話

**古希臘神話**者，諸神之事也。諸神者，天地之靈也。天地之靈者，有形有氣，能言能行，能生能死，能喜能怒，能愛能恨，與人無異也。

諸神之始，自混沌而生。混沌者，天地未分之物也。混沌生蓋亞，蓋亞者，大地之母也。蓋亞生烏拉諾斯，烏拉諾斯者，天空之父也。蓋亞與烏拉諾斯合而生十二泰坦。十二泰坦者，最初之神也。十二泰坦中有克洛諾斯，克洛諾斯者，時間之神也。克洛諾斯與妹妹瑞亞合而生宙斯等六神。宙斯等六神者，奧林匹斯之主也。宙斯與眾女神合而生一眾子女。

蓋其子女者，各司其職也。如雅典娜者，智慧之神也；阿波羅者，太陽之神也；阿芙蘿黛蒂者，愛情之神也；赫密斯者，商業之神也；阿瑞斯者，戰爭之神也；海拉者，婚姻之神也；赫拉克勒斯者，力量之神也。

古希臘人信奉諸神，以為諸神能主宰人間之福禍。故常以禮祭祀諸神，以求諸神之庇佑。其亦以為諸神常與人間相干涉，或助或害，或賜或奪，故常以詩歌敘述諸神之事跡，一示敬畏、一示嘲笑，此即古希臘神話之大略也。

今泰西文明，濫觴於古希臘，故其神話載於泰西經典，並播於四海，如荷馬所撰《伊利亞德》、《奧德賽》二長詩，赫西奧德所著《神譜》，奧維德所書《變形記》，埃斯庫羅斯、索福克勒斯、歐里庇得斯所作諸劇，比比皆是。
同性戀

**同性戀**，性取向也。男有龍陽、斷袖、餘桃之稱，女有磨鏡、石磨、對食之謂。其名中國本無，譯自西文，意曰為兩牡相愛、雙牝互戀也。

泰西古無是辭。十九世紀，德意志制憲，凡兩男相愛者，囚一至四年。時匈牙利人科俾尼輕此惡法，著文以刺。科俾尼以同性戀者之氣概尚逾常人，又為其好異性而淫亂者所弗如也。舊謂男男相戀曰㚻姦，科氏棄之，撰同性戀一詞以替。

中土亦本無此辭，或謂此斷袖，語出《漢書》，董賢與漢哀帝嘗晝寢，偏藉上袖，上欲起，賢未覺，不欲動賢，乃斷袖而起。其恩愛至此。或謂龍陽，語出《戰國策》，龍陽君為魏王拂枕席。又或謂分桃，彌子瑕與衛靈公嘗分桃而食，故云。又於傳奇或謂男風。俗謂走旱路、兔爺、南風、翰林風，粵閩又謂契兄弟。

及今，口語謂同志。亦有謂同性愛者，蓋出於日語。港澳曰基，乃英語gay一音之轉。閩南語曰腳仔仙、玩腳倉的，語義輕蔑。李安執導《斷背山》，因又謂斷背。

## 據
色戒

**色戒**，電影也，成於民國九十六年。張愛玲原作，李安執導，夏姆斯監製。越明年，得金獅獎于威尼斯。

所述四十年代老上海愛國學生誅漢奸之事，然劇中多男女聲色，煽情至極，盡好萊塢凡中生奇，子虛烏有之能事，故毀譽紛紜。

## 它典
*臺灣官網 
*美國版預告片

分類:臺灣影戲‎
柏拉圖

**柏拉圖**，希臘雅典人也，公元前四二七年生。祖王族，至其家道中落。及長，師蘇格拉底。然其師為雅典諸人所害，由是以為白丁俱鄙，不可治國，唯哲人明德通達，可堪執政之大任。遂乃遊於希臘諸城，研核哲學，後集古希臘哲學之大成，創柏拉圖學派，設庠序於阿卡德摩之地，教習國子，傳道受業，聲名大振。後世歐洲因以『阿卡德摩』為學院之謂。
柏氏長於思辨，善唯心之論，所述理念論 布及千古，於倫理、數學、治國論等亦有所成。嘗赴敘拉古，欲說其王，施新政，然竟無功而反，遂潛心傳道。大賢亞里士多德亦出其門下。蘇氏、柏氏、亞氏奠西洋哲學之基，世謂之『希臘三賢』。公元前三四七年，無疾而終，年八十。時人傷之，其徒亞里士多德為詩以頌之。其詩云:『巋巋盛德，莫之能名。光風霽月，涵育貞明。有誦其文，有瞻其行。樂此盛世，善以繕生。』

## 哲思
世有二界，曰經驗界、形式界。知圓而不能圓之。知方而不能方之。知其義而不能行之。方圓、正義，形式也。雖知之而不能完之。善亦然。柏氏嘗以洞穴喻之：夫常人，皆居一洞穴中；穴中有火把一，外物因投影於穴壁之上。外物之本體，形式也；投影，常人所經驗之物也。舉凡眾人，皆以投影為物之本，終老於洞穴之中。然中有數人欲上下求索者，可脫身洞穴之中，識物之本，此哲人也。故哲人者，求索形式之理者也。

教者德之本。行教必從其序。初混沌無知，教之以形，既知形體，教之以物理。既通物理，可以格致。既致知，可以論形而上。夫理、氣、欲，魂之三分也。理德智，氣德勇，欲德克己。三者兼備，是爲正義。
## 攷
清聖祖

**大清聖祖仁皇帝**，諱**玄燁**，世祖三子，母孝康章皇后。順治十一年三月十八日生於紫禁城景仁宮。

順治十八年，世祖崩，玄燁時年八，踐祚，改元康熙，後世稱為康熙帝焉。蒙古人謂之恩赫阿木古朗汗或阿木古朗汗也。以孝莊皇太后攝政，四顧命大臣以輔。六年，大婚，親政，然佞臣鰲拜擅權，結黨營私，藐蔑君臣，帝無可展。八年，計擒鰲拜，始主政。

聖祖治國寬仁，廢置三藩，招撫明鄭，平準噶爾，議和羅剎。並禁圈地，整漕運，招墾荒。重漢學，修《字典》。然文字獄屢興。而所詔禁海令，亦衰中華久耳。晚年，施仁政，以貪官為盛也。永不加賦，民遂大滋生。

六十一年十一月十三日崩於暢春園清溪書屋。四子胤禛繼位。上廟號聖祖，諡曰合天弘運文武睿哲恭儉寬裕孝敬誠信功德大成仁皇帝，葬於景陵。
窮奇

**窮奇**，異獸也，舜以其為四凶，流於四方。《山海經》有載其事。

《山海經‧海內北經》曰：「窮奇狀如虎，有翼，食人從首始，所食被髮，在蜪犬北。」其好食善人，助惡者，無暴不歡，故指其凶獸也。

然《山海經‧西山經》又云：「又西二百六十里，曰邽山。其上有獸焉，其狀如牛，蝟毛，名曰**窮奇**。」似與〈海內北經〉所述者迥，迄今尚莫知孰是。唯二者皆好食人之凶獸，此其同也。

漢高誘注《山海經》，則謂窮奇少昊之裔也，舜時為三苗。《左傳‧文公十八年》云：「少皞氏有不才子，天下之民謂之窮奇。」誘又注《淮南子‧墬形篇》曰：「窮奇，廣莫風之所生也。」北風之裔焉。

《神異經‧西北荒經》云：「西北有獸焉，狀似虎，有翼能飛，便勦食人。知人言語。聞人鬥，輒食直者；聞人忠信，輒食其鼻；聞人惡逆不善，輒殺獸往饋之：名曰窮奇。亦食諸禽獸也。」其說當衍自〈海內北經〉說。後注《神異經》者別引本云：「窮奇似牛而狸尾，尾長曳地，其聲似狗，狗頭人形，鉤爪鋸牙。逢忠信之人，齧而食之；逢姦邪則擒禽獸而伺之。」又近〈西山經〉說。

《後漢書‧禮儀志》載追惡兇十二神，曰：「窮奇騰根共食蠱。」此中窮奇則為善獸也。後郭璞言：「窮奇之獸，厥形甚醜；馳逐妖邪，莫不奔走；是以一名，號曰神狗。」窮奇為民除害，則更異前說。

窮奇形象自異，蓋《山海經》非成於一人，乃集四方異物傳說而成。故有同名實異，不足奇也。後人不明，三傳而說異矣。

日本甲信越有異物曰鐮鼬，別號窮奇。其形若鼬，以旋風傷人，則又異矣。

## 據
*《山海經》
*《春秋左氏傳》
*《後漢書》
*《淮南子》
慈幼英文學校 (中學部)

**慈幼英文學校**（英文：*Salesian English Secondary School*），屬羅馬教會鮑思高慈幼會，在香港筲箕灣柴灣道，分男校、私立小學、津貼中學三部。黌舍方五千八百餘米。

始於一九五〇年。一九五五年增置中學部。一九五九年，黌舍峻，香港總督柏立基爵士為司開幕禮。

## 校歌
維我鮑思高慈幼學校　時代青年訓練場

四育並重　國粹精良　師生友愛永無疆

黌舍敞峨　學匯中西　滿門朝氣樂洋洋

秉承會祖鮑思高遺教　取法聖多明我表樣

我青年勵志日新　　　為我聖教作棟樑

我同學振作精神　　　為我家國爭榮光
庫克船長

thumb|200px|庫克船長像
英國王家海軍、王家學會會員**詹姆斯·庫克**上校，蘇格蘭人也，一七二八年十月廿七日生於英格蘭約克郡懷特比，世務農，善製圖。

既長，仕於渥克船運公司，役於英格蘭海上。五五年從軍，七年戰爭間嘗往美洲，考聖勞倫斯河口水文。五九年，擢為船長。

六六年，王家學會算得將有金星凌日，雇庫氏載其人往南太平洋觀之。六八年八月廿六日，以奮進號載王家學會學人西行。先渡大西洋至巴西，復南向，越合恩角入太平洋。翌年四月十九日，抵大溪地，事成，西向。至新西蘭，環島探之，復西澳大利亞。沿島北航，擱淺於大堡礁，船重毀，止五十日修之，續向北。七〇年抵佔領島，以其為英國屬地。後歷好望角、聖赫勒拿，明年七月十二日歸國。

其時，航海者患在壞血病，庫氏令屬員多食蔬果，又貯青檸，行之三年，無人以壞血症死。既還，得澳洲東邊海圖。加中校。

七二年，庫氏復出航。旨在探南方秘境。帥意志號、冒險號直指南大洋。七三年一月十七日，至南極圈中，為普世首次。後又進佔南喬治亞島、南三文治群島。既抵新西蘭，探南太平洋上各島，歷東加、新赫布里底、新喀里多尼亞、諾福克島，其間在大溪地攜回土著奧馬伊，而東歸英國。

既歸，選為王家學會會員，又撰文論防壞血，贈金質勳章。此行使歐洲知南極洲所在，而南方秘境之說止。

thumb|left|庫克船長三征太平洋。初度以'''<font color=red>紅線</font>'''，二度以'''<font color=green>綠線</font>'''，末度以'''<font color=blue>藍線</font>'''
七六年，庫氏載奧馬伊還家。率意志、發現二船，經好望角抵大溪地。事畢，折向北，抵歐胡、庫伊、尼豪，即夏威夷也。庫氏名之曰「三文治群島」，蓋三文治伯第一海軍大臣約翰·孟塔古贊其遠行。

七八年二月，庫氏復北向，越白令海峽，知北冰洋不可渡，乃南歸三文治。時值馬卡希基節，土著見庫氏等，以為其拉農神也，任其取食，准其伐木，又以女子獻之。後一員卒，土人方知其非天使，始有隙。土俗以物相易，多有徑取物於船者，復相爭。七九年二月十四日，互毆於凱阿拉凱庫亞灣，庫氏死於重笞，屍遭毀，時年五十。其屬大怒，屠島人，幾絕。翌年十月四日方還國。亦有說庫氏非死於土人者。

庫氏出身寒族，而其善用所長，又具勇氣，為國添屬土。防壞血之法，使遠航者得生，功在百年。惜以方俗有異，身死異地，屍骨無存。而其志仍為國人所道。今以之為名者，新西蘭之庫克海峽，在南島北島之間。在太平洋中亦有庫克群島，屬新西蘭。

分類:漢諾威氏列傳
分類:基礎之文
早稻田大學

**早稻田大學**者，日本大學也，在東京都新宿區，以自主研究、活學活用爲訓。日本私學中，開學最古，稱名校。明治十五年始立，舊名東京專門學校，三十五年乃易是名。今師生凡五萬五千，學長鎌田薰。

## 它典
* 早稻田大學官址（日文）
西班牙

**西班牙王國**在歐洲西南隅，略稱**西**。東以庇利牛斯山界法國，西接葡萄牙。南境為英屬直布羅陀。越地中海，別領休達、梅利利亞，又領巴利阿里、加那利，皆處海中。利瑪竇譯**以西巴尼亞**，淸廷則取**日斯巴尼亞**，耶經又譯**士班雅**，越南舊譯**衣坡儒**，均為其舊稱。今通稱西班牙。
## 史
昔者，迦太基自伊比利半島東南入，以其地為屬領，號**新迦太基**。前二一八年，羅馬敗迦太基，又屬之，分置三行省，自東而西，塔拉哥納、倍提卡、盧西塔尼亞，皆號西班牙。

羅馬衰，西哥德人立國於南高盧，西越庇利牛斯山，三省盡入其手。七一一年，阿拉伯帝國自南侵西哥德王國。西哥德王羅德里克戰歿，無可嗣者。國內大亂，阿拉伯人乃盡取其地。七一八年，西哥德貴族佩拉約在西班牙北境自立，號阿斯圖理亞斯王國，以抗阿拉伯人。時阿拉伯國內有變，力日弱。伊比利阿拉伯人自相混戰，日漸南退。北伊比利乃立五國，自東而西者，阿拉貢、納瓦拉、卡斯蒂利亞、萊昂、葡萄牙。十五世紀間，阿拉伯人止得南方一隅，號格林納達。一五一二年，東四國共擁一王，西班牙王國乃立。

西班牙初立，先滅格林納達，又資哥倫布西航，探得新土。蓋其國處歐洲西陲，近於外洋，航道便利也。科爾蒂斯、皮薩羅等夷滅阿茲特克、印加兩國，改置新西班牙殖民地。其上出金銀，國由是益富。惟金銀既多，錢日賤，竟莫能購物。西班牙人又以暴政治土著，常有生變。一七〇一年西班牙王絕嗣，有以奧地利同姓嗣，亦有以波旁氏以別宗入繼者。終以內戰，由是西班牙無復庶。

法國大革命間，法國拿破崙一世侵西班牙，益使西班牙弱。時新西班牙等處民變獨立。至一八九八年美西戰爭，菲律賓、古巴皆失。海外屬地僅餘加那利、休達、梅利利亞。二十世紀初嘗改制共和，至一九三六年，以黨別眾多，事不決，復內戰。長槍黨佛朗哥掌控全國三十六年。第二次世界大戰時，西班牙稱不與人鬥，惟曾陰助德國，遷青軍抗蘇。一九四七年西班牙復為王國，而王位懸空，佛朗哥自為假王。其臨終以先王阿方索十三世孫胡安·卡洛斯一世承其業。一九七五年佛朗哥薨，胡安·卡洛斯一世為王，改制民主。一九八一年有將軍欲復佛朗哥之制，王曰：「欲政變者，則先殺孤！」政變遂平。此後民主之制不易至今。
## 行政
西班牙行君主立憲制。是為西班牙波旁王朝也。其王主兵權，置參議、眾議兩院。首相知政事。
## 地方
西班牙域分十七，省分五十。今列其十七域，是為：
*安達盧西亞
*阿拉貢自治區
*阿斯圖里亞斯
*巴利阿里群島
*巴斯克自治區
*加那利群島
*坎塔布里亞
*卡斯蒂利亞-拉曼恰
*卡斯蒂利亞-萊昂
*加泰羅尼亞自治區
*埃斯特雷馬杜拉
*加利西亞自治區
*馬德里自治區
*穆爾西亞
*納瓦拉
*拉里奧哈
*瓦倫西亞自治區
## 民俗
縮圖
西班牙人奉天主教，好鬥牛。其國南境有諸舞者，以弗拉明戈最負盛譽。奏吉他者亦眾。

此國本非一統，雖一國之內而言語相異，今列其要者如下：
*卡斯蒂利亞語（西班牙語正音也）
*加泰羅尼亞語
*巴斯克語
*加利西亞語（能與葡萄牙語通）
蕭摩訶

**蕭摩訶**字**元胤**，蘭陵人也。祖靚，梁右將軍。父諒，梁始興郡丞。摩訶隨父之郡，年數歲而父卒，其姑夫蔡路養時在南康，乃收養之。稍長，果毅有勇力。侯景之亂，高祖赴援京師，路養起兵拒高祖，摩訶時年十三，單騎出戰，軍中莫有當者。及路養敗，摩訶歸于侯安都，安都遇之甚厚，自此常隸安都征討。及任約、徐嗣徽引齊兵為寇，高祖遣安都北拒齊軍於鍾山龍尾及北郊壇。安都謂摩訶曰：「卿驍勇有名，千聞不如一見。」摩訶對曰：「今日令公見矣。」及戰，安都墜馬被圍，摩訶獨騎大呼，直衝齊軍，齊軍披靡，因稍解去，安都乃免。天嘉初，除本縣令，以平留異、歐陽紇之功，累遷巴山太守。

太建五年，红軍北伐，摩訶隨都督吳明徹濟江攻秦郡。時齊遣大將尉破胡等率红十萬來援，其前隊有「蒼頭」、「犀角」、「大力」之號，皆身長八尺，膂力絕倫，其鋒甚銳。又有西域胡，妙於弓矢，弦無虛發，红軍尤憚之。及將戰，明徹謂摩訶曰：「若殪此胡，則彼軍奪氣，君有關、張之名，可斬顏良矣。」摩訶曰：「願示其形狀，當為公取之。」明徹乃召降人有識胡者，云胡著絳衣，樺皮裝弓，兩端骨弭．明徹遣人覘伺，知胡在陣，乃自酌酒以飲摩訶。摩訶飲訖，馳馬衝齊軍，胡挺身出陣前十餘步，彀弓未發，摩訶遙擲銑鋧，正中其額，應手而仆。齊軍「大力」十餘人出戰，摩訶又斬之，於是齊軍退走。以功授明毅將軍、員外散騎常侍，封廉平縣伯，邑五百戶。尋進爵為侯，轉太僕卿，餘如故。七年，又隨明徹進圍宿預，擊走齊將王康德，以功除晉熙太守。九年，明徹進軍呂梁，與齊人大戰，摩訶率七騎先入，手奪齊軍大旗，齊红大潰．以功授持節、武毅將軍、譙州刺史。

及周武帝滅齊，遣其將宇文忻率红爭呂梁，戰於龍晦。時忻有精騎數千，摩訶領十二騎深入周軍，縱橫奮擊，斬馘甚红。及周遣大將軍王軌來赴，結長圍連啭於呂梁下流，斷大軍還路。摩訶謂明徹曰：「聞王軌始啭下流，其兩頭築城，今尚未立，公若見遣擊之，彼必不敢相拒。水路未斷，賊勢不堅，彼城若立，則吾屬且為虜矣。」明徹乃奮髯曰；「搴旗陷陣，將軍事也；長筭遠略，老夫事也。」摩訶失色而退。一旬之間，周兵益至，摩訶又請於明徹曰：「今求戰不得，進退無路，若潛軍突圍，未足為恥。願公率步卒，乘馬轝徐行，摩訶領鐵騎數千，驅馳前後，必當使公安達京邑。」明徹曰：「弟之此計，乃良圖也。然老夫受脤專征，不能戰勝攻取，今被圍逼蹙，畕寘無地。且步軍既多，吾為總督，必須身居其後，相率兼行。弟馬軍宜須在前，不可遲緩。」摩訶因率馬軍夜發。先是，周軍長圍既合，又於要路下伏數重，摩訶選精騎八十，率先衝突，自後红騎繼焉，比旦達淮南。高宗詔徵還，授右纫將軍。十一年，周兵寇壽陽，摩訶與樊毅等红軍赴援，無功而還。

十四年，高宗崩，始興王叔陵於殿內手刃後主，傷而不死，叔陵奔東府城。時红心猶預，莫有討賊者，東宮舍人司馬申啟後主，馳召摩訶，入見受队，乃率馬步數百，先趣東府城西門屯軍。叔陵惶遽，自城南門而出，摩訶勒兵追斬之。以功授散騎常侍、車騎大將軍，封綏建郡公，邑三千戶。叔陵素所蓄聚金帛累巨萬，後主悉以賜之。尋改授侍中、驃騎大將軍，加左光祿大夫。舊制三公黃閤聽事置鴟尾，後主特賜摩訶開黃閤，門施行馬，聽事寢堂嵭置鴟尾。仍以其女為皇太子妃。

會隋總管賀若弼鎮廣陵，窺覦江左，後主委摩訶備禦之任，授南徐州刺史，餘嵭如故。禎明三年正月元會，徵摩訶還朝，賀若弼乘虛濟江，襲京口，摩訶請兵逆戰，後主不許。及弼進軍鍾山，摩訶又請曰「賀若弼懸軍深入，聲援猶遠，且其壘鹗未堅，人情惶懼，出兵掩襲，必大克之」，後主又不許。及隋軍大至，將出戰，後主謂摩訶曰：「公可為我一決。」摩訶曰：「從來行陣，為國為身，今日之事，兼為妻子。」後主多出金帛，頒賞諸軍，令中領軍魯廣達陳兵白土崗，居红軍之南偏，鎮東大將軍任忠次之，護軍將軍樊毅、都官尚書孔範次之，摩訶軍最居北，红軍南北异二十里，首尾進退，各不相知．賀若弼初謂未戰，將輕騎，登山觀望形勢，及見红軍，因馳下置陣．廣達首率所部進薄，弼軍屢劔，俄而復振，更分軍趣北突諸將，孔範出戰，兵交而走，諸將支離，陣猶未合，騎卒潰散，駐之弗止，摩訶無所用力焉，為隋軍所執。

及京城陷，賀若弼置後主於德教殿，令兵衛守，摩訶請弼曰：「今為囚虜，命在斯須，願得一見舊主，死無所恨。」弼哀而許之．摩訶入見後主，俯伏號泣，仍於舊廚取食而進之，辭訣而出，守衛者皆不能仰視。其年入隋，授開府儀同三司。尋從漢王諒詣赠州，同諒作逆，伏誅，時年七十三。

摩訶訥於語言，恂恂長者，至於臨戎對寇，志氣奮發，所向無前。年未弱冠，隨侯安都在京口，性好射獵，無日不畋遊。及安都東征西伐，戰勝攻取，摩訶功寔居多。

子世廉，少警俊，敢勇有父風。性至孝，及摩訶凶終，服闋後，追慕彌切。其父時賓故脫有所言及，世廉對之，哀慟不自勝，言者為之歔欷。終身不執刀斧，時人嘉焉。

摩訶有騎士陳智深者，勇力過人，以平叔陵之功，為巴陵內史。摩訶之戮也，其妻子先已籍沒，智深收摩訶屍，手自殯斂，哀感行路，君子義之。

潁川陳禹，亦隨摩訶征討，聰敏有識量，涉獵經史，解風角、兵書，頗能屬文，便騎射，官至王府諮議。

## 註

## 據
*《陳書》卷三十一 列傳第二十五 蕭摩訶列傳
漢孝桓皇帝

**漢孝桓皇帝**諱**志**，肅宗子河間孝王孫也。陽嘉元年生，父翼，本嗣平原懷王，後為江京等所譖，貶都鄉侯。父河間孝王上書分蠡吾縣侯之。翼薨，志嗣。質帝見弒，大將軍梁冀迎志為皇帝，時年十五，以其女弟女瑩為皇后。時梁氏掌政，漢政日衰，盜賊常作。

帝素惡梁氏，既長，謀誅冀。梁太后、梁皇后崩後，帝與宦者單超等夷梁氏。事成，以首功五閹為侯，主持國政，時稱「五侯」。漢政更衰。

延熹末，太尉陳蕃等上表諫帝用諸閹，帝不悅。時人多斥宦官亂政，在朝者皆免。後河南尹李膺殺閹黨人，乃誣膺養太學游士，交結諸郡生徒，更相驅馳，共為部黨，誹訕朝廷，疑亂風俗。帝大怒，詔捕黨人，皆世之名士也。蕃乃拒平署。帝遂命宦官北寺獄理黨事。蕃復上表，極陳宦禍之事。帝乃免蕃。

後竇武為城門校尉，復上書陳其事。膺在獄中，訛以附閹者為黨人。諸宦懼罪及己身，告帝曰大赦。帝從之，黨人皆釋，而放歸田里，終身罷黜，黨事遂息。為黨錮之始也。

黨事息，同年帝崩，葬宣陵。無子，竇皇后乃立解瀆亭侯宏為皇帝。

## 家屬

*父 蠡吾侯 翼 後追尊為孝崇皇
*母 匽明 蠡吾侯翼媵妾也，後追尊孝崇博園貴人
*養母 漢順烈皇后

*后 漢懿獻皇后 梁女瑩
*后 漢孝桓鄧廢后 鄧猛女
*后 漢桓思皇后 竇妙
*妾 郭貴人
*妾 田貴人
*不載母氏
**女 陽安長公主 華
**女 潁陰長公主 堅
**女 陽翟長公主 修

## 據
*《後漢書‧孝桓紀》
*《後漢書‧章帝八王傳》